Diari Oficial de la Generalitat Valenciana


Sumari del DOGV 5936, del 20-01-2009 (2009/345)

RESOLUCIÓ de 23 de desembre de 2008, de la Direcció General de Treball, Cooperativisme i Economia Social, per la qual es disposa el registre i la publicació del III Conveni Col·lectiu per a Empreses d'Atenció Especialitzada en l'àmbit de la Família, Infància i Joventut, en la Comunitat Valenciana (Codi núm. 8000545).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5936

Data del DOGV
:   20-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/345


Data del document
:   23-12-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * equipament social
    * protecció de la infància
    * protecció de la família
    * jove
    * conveni col·lectiu
    * servei social
    * protecció maternal i infantil

RESOLUCIÓ de 23 de desembre de 2008, de la Direcció General de Treball, Cooperativisme i Economia Social, per la qual es disposa el registre i la publicació del III Conveni Col·lectiu per a Empreses d'Atenció Especialitzada en l'àmbit de la Família, Infància i Joventut, en la Comunitat Valenciana (Codi núm. 8000545). [2009/345]  
Vist el text del III Conveni Col·lectiu per a Empreses d'Atenció Especialitzada en l'àmbit de la Família, Infància i Joventut, en la Comunitat Valenciana, subscrit per la Comissió Negociadora el dia 5 de desembre de 2008, integrada de part empresarial per representants de l'organització APIME, i de part dels treballadors per representants del sindicat CC OO-PV, i de conformitat amb el que disposen l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball, Cooperativisme i Economia Social, de conformitat amb les competències que té transferides segons el Reial Decret 4.105/1982, de 29 de desembre, acorda:  
Primer  
Ordenar que siga inscrit en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original del conveni.  
Segon  
Disposar que siga publicat en el Diari Oficial de la Comunitat Valenciana.  
València, 23 desembre de 2008.- El director general de Treball, Cooperativisme i Economia Social: Román Ceballos Sancho.  
III CONVENI COL·LECTIU PER A EMPRESES   
D'ATENCIÓ ESPECIALITZADA EN L'ÀMBIT   
DE LA FAMÍLIA, LA INFANTESA I LA JOVENTUT   
A LA COMUNITAT VALENCIANA  
TÍTOL I  
DISPOSICIONS GENERALS  
CAPÍTOL I  
Àmbits  
Art. 1. Àmbit funcional  
Aquest Conveni Col·lectiu serà d'aplicació en totes aquelles empreses, centres o entitats que prescindint de la naturalesa, del tipus o del caràcter de l'entitat propietària estiguen considerades especialitzades per la Generalitat Valenciana en l'àmbit de la família, la infància i la joventut; i queden subjectes a la Llei de la Infància de la Generalitat Valenciana de 24 de novembre de 1994 i Llei de Servies Socials de la Generalitat Valenciana de 25 de juny de 1997 o en el seu cas, lleis posteriors que regulen aquest sector.  
De forma específica aquest Conveni s'aplicarà a:  
- Centres de recepció  
- Llars funcionals  
- Centres d'emancipació  
- Centres d'acollida de menors  
- Centres de reforma  
- Serveis especialitzats d'atenció a família i infància (SEAFI)  
- Centres de dia de menors  
- Habitatges tutelats  
- Serveis i programes d'adopció i acolliment familiar  
- Programes de Medi Obert  
Així com qualsevol altre centre, programa, servei o activitat realitzada per empreses, centres o entitats de Serveis Socials especialitzats en família, infància i joventut.  
Art. 2. Àmbit territorial   
Aquest conveni té el seu àmbit d'aplicació a tot el territori del País Valencià.  
Art. 3. Àmbit personal  
Queden compresos en l'àmbit del Conveni tots els treballadors i les treballadores que presten serveis a les empreses, els centres o les entitats especificats en l'art. 1.  
S'exclouen expressament de l'àmbit d'aplicació d'aquest conveni:  
a) El personal docent i el personal d'administració i serveis que estigueren realitzant les seues funcions dins de la mateixa empresa i que estigueren adscrits al centre educatiu en l'entrada en vigor d'aquest conveni. Aquest personal ha de continuar regint-se pel Conveni d'ensenyament corresponent.  
b) Voluntariat social  
c) Els membres de comunitats religioses que, en aquesta qualitat, presten els seus serveis en centres en què aquestes comunitats ostenten la titularitat.  
d) El personal funcionari al servei de l'administració de l'Estat, autonòmica i municipal.  
Art. 4. Vigència i durada  
Aquest conveni col·lectiu entrà en vigor l'1 de gener de 2008 i té vigència fins al 31 de desembre de 2009.  
Art. 5. Denúncia i pròrroga  
Qualsevol de les parts signants pot denunciar aquest conveni amb una antelació mínima de 30 dies abans del seu venciment.  
Perquè la denúncia tinga efecte s'ha de fer mitjançant comunicació escrita a l'altra part, comunicació que s'ha de registrar a la Conselleria d'Ocupació amb una antelació mínima de 30 dies abans del seu venciment .  
En cas de no produir-se l'esmentada denúncia, s'entén que el Conveni es prorroga automàticament d'any en any.  
Així mateix, en cas de produir-se la denúncia del Conveni, aquest manté la seua vigència fins a la signatura del proper conveni en tots els seus aspectes, llevat de les qüestions retributives que s'han de negociar anualment.  
Art. 6. Vinculació a la totalitat  
Les condicions pactades formen un tot orgànic i indivisible i a efecte d'aplicació pràctica, són considerades globalment.  
Art. 7. Dret supletori  
Per a allò no previst en aquest conveni s'ha d'actuar d'acord amb allò que s'estableix a l'Estatut dels treballadors, Llei orgànica de llibertat sindical, la resta de disposicions de caràcter general i les reglamentacions específiques d'aplicació als centres especialitzats en l'àmbit de la família, la infància i la joventut.  
CAPÍTOL II  
Comissions  
Art. 8.Comissió paritària  
Es crea una Comissió Paritària del Conveni Col·lectiu com a òrgan d'interpretació, d'arbitratge, de conciliació i de vigilància del seu compliment.  
Ambdues parts, convenen sotmetre a la Comissió Paritària els problemes, les discrepàncies o els conflictes que puguen sorgir de l'aplicació del Conveni.  
Davant de situacions de desacord en la Comissió Paritària, les parts convenen sotmetre aquesta discrepància a l'òrgan establert en l'Acord de solució extrajudicial de conflictes (ASEC) del País Valencià, la resolució del qual haurà de ser vinculant per a ambdues parts.  
Art. 9. Composició  
La Comissió Paritària, única per al País Valencià, està integrat per 10 membres, 5 en representació dels empresaris, i altres 5 en representació de les centrals sindicals, independentment de la seua ratificació o no d'aquest conveni col·lectiu, tots aquells amb els respectius suplents.  
Art. 10. Funcionament  
La constitució de la Comissió s'ha de fer dins dels 15 dies naturals següents a la signatura d'aquest conveni. En la primera reunió es procedeix al nomenament del president o de la presidenta i del secretari o de la secretària i, s'aprova, si fóra necessari, un reglament per al seu funcionament.   
Els acords són presos per vot qualificat i d'acord amb la representativitat oficial de les organitzacions i, es requereix per a adoptar acords, el vot favorable del 60% de cadascuna de les representacions.  
Es reuneix de manera ordinària una vegada al trimestre, i amb caràcter extraordinari, a petició de qualsevol de les dues parts, amb indicació de l'ordre del dia, amb una antelació mínima de cinc dies des de la data de comunicació de la sol·licitud de reunió. Ambdues representacions, poden assistir a les reunions amb els assessors que estimen convenients.  
L'organització que aporta el domicili de la Comissió Paritària és la responsable de rebre els escrits que s'hi dirigisquen i de donar trasllat d'aquesta informació a la resta dels membres en el termini màxim de cinc dies hàbils des de la data de recepció.  
Per poder adoptar acords han d'assistir a la reunió de la Comissió més de la meitat dels components per cadascuna de les dues parts representants.  
Les resolucions de la Comissió són vinculants, i s'ha d'alçar l'acta de les reunions i arxivar els assumptes tractats.  
Art. 11. Seu  
S'assenyala com a domicili de la Comissió Paritària a C/ Sant Climent núm. 1, 46578- València.  
Art. 12. Mecanisme de participació dels treballadors i de les treballadores  
Davant de qualsevol cas de suposat incompliment del Conveni, per demandar-ne una interpretació, o per sol·licitar-ne la mediació o l'arbitratge davant d'un conflicte, les parts implicades poden dirigir-se a la Comissió Paritària perquè, en la primera reunió ordinària, emeta la resolució sobre el tema en qüestió. Les comunicacions han de dirigir-se a l'adreça esmentada anteriorment.  
Les resolucions emeses per la Comissió Paritària tenen la mateixa força legal que té el conveni i entren a formar-ne part integrant.  
TÍTOL II  
ORGANITZACIÓ DEL TREBALL  
Art. 13.Definició  
L'organització del treball és facultat de l'empresa, sense perjudici dels drets d'audiència, d'informació, de negociació, etc. reconeguts als treballadors i a les treballadores i als seus representants en aquest conveni, l'Estatut dels treballadors i la resta de normativa d'aplicació.  
En tots els centres o en totes les entitats acollides a aquest conveni es constitueixen els òrgans col·legiats que estableix l'ordre de 14 de maig de 1991 de la Conselleria de Treball i Seguretat Social, per la qual s'aprova l'estatut aplicable als centres d'atenció a la infantesa i a la joventut. En aquells programes o serveis de l'àmbit del menor, realitzats per empreses acollides a aquest Conveni i que no reunisquen les característiques de centre a falta d'una normativa reglamentària específica de la Conselleria sobre òrgan de participació interna, se'ls aplicarà l'esmentat estatut, o la normativa que al seu dia el substituïsca.  
TÍTOL III  
CONTRACTACIÓ I FORMACIÓ  
CAPÍTOL I  
Contractació  
Art. 14.De la contractació en general  
Tot contracte subscrit en l'àmbit d'aquest conveni s'ha de formalitzar per escrit i triplicat i, s'ha de quedar un exemplar cadascuna de les parts, la tercera còpia per a l'organisme competent i amb lliurament al representant sindical, comité d'empresa o responsable de la secció sindical, si legalment n'estiguera constituïda la còpia bàsica. Per a les contraccions, subcontractacions, pròrrogues, fi de contractes i les previsions de nova contractació, s'ha d'actuar segons el que disposa la legislació respectiva vigent en cada moment; així com en aquest conveni col·lectiu.  
Art. 15. Modalitats de contractació  
Els treballadors i les treballadores afectats per aquest conveni poden ser contractats segons qualsevol de les modalitats legals establertes en cada moment.  
a) Contractació indefinida: el personal afectat per aquest conveni es considera contractat per temps indefinit, sense més excepcions que les indicades en els articles següents. El personal admés a l'empresa sense pactar cap modalitat especial quant a la durada del seu contracte s'ha de considerar fix discontinu, sempre que la interrupció de l'activitat siga superior a dos mesos ininterromputs. Els treballadors i les treballadores que realitzen aquestes activitats ha de ser cridats cada vegada que es reprenga l'activitat i acumulen l'antiguitat total des del seu ingrés a l'empresa, al centre o a l'entitat.  
b) Contractació temporal: és personal eventual el que es contracta per l'empresa, el centre o l'entitat per realitzar treball esporàdics i ocasionals de durada il·limitada i per raons transitòries i circumstancials. Poden celebrar-se contractes de durada determinada en els supòsits següents:  
1. Per a obra o servei determinat:  
Quan es contracte el treballador o la treballadora per a la realització d'una obra o servei determinat, amb autonomia i substantivitat pròpia dins de l'activitat a l'empresa, al centre o a l'entitat i l'execució del qual, tot i ser il·limitada en el temps, siga en principi de durada incerta.  
2. Per circumstàncies excepcional de la producció:  
Quan les circumstàncies del sector d'atenció a la família, a la infància i a la joventut, o l'acumulació de necessitats, així ho exigisquen, es pot utilitzar aquest tipus de contractació, segons els requisits de la legislació vigent.  
3. Per interinitat o substitució:  
Quan es tracte de substituir treballadors i treballadores amb dret a reserva del lloc de treball, sempre que en el contracte de treball s'especifiquen el nom del substituït i la causa de substitució. El cessament del personal interí té lloc quan es reintegre la persona a qui se substituïa.  
Art. 16. Dels contractes temporals  
Al personal no contractat com a fix, en cas d'accedir a aquests condició, se li han de computar els dies treballats com a vàlids per al període de prova i per a l'antiguitat a l'empresa, al centre o a l'entitat.  
En cap cas, els contractats temporals a partir de la publicació d'aquest conveni, no poden sobrepassar el 33% del personal contractat per l'empresa, el centre o l'entitat. Aquesta limitació no és d'aplicació a les empreses, als centres o a les entitats que duguen a terme programes nous o amb autonomia i substantivitat pròpia dins de l'activitat de l'empresa, del centre o de l'entitat, pel que fa als treballadors i a les treballadores contractats per a la seua realització; així com, els treballadors i les treballadores contractats a l'empara de l'article 15, B-3, d'aquest conveni.  
Als centres regulats per concert plurianual amb la Conselleria de Benestar Social, la ràtio de temporalitat ha de ser del 25% a partir de la signatura de l'esmentat concert.  
Art. 17. Conversió en contracte indefinit i estabilitat en l'ocupació  
Compartint la importància de l'estabilitat en l'ocupació com a element significatiu de millora en l'atenció als menors i als seus familiars s'acorda augmentar tant com siga possible aquesta estabilitat. Entre les mesures que s'han de prendre estan les següents:  
- Els treballadors que en un període de trenta mesos hagueren estat contractats durant un termini superior a vint-i-quatre mesos, amb o sense solució de continuïtat, per al mateix lloc de treball amb la mateixa empresa, mitjançant dos o més contractes temporals, adquireixen la condició de treballadors fixos. I no és aplicable als contractes formatius, de relleu o d'interinitat.  
- Les empreses, poden celebrar contractes de foment a la contractació indefinida en els casos i amb els requisits que estableix el Reial decret de la llei 5/2006 (BOE 9 de juny de 2006) i disposicions que la substituïsquen o complementen.  
- Al personal no contractat com a indefinit, d'accedir a aquesta condició, se li ha de computar els dies treballats com a vàlids per al període de prova i per a l'antiguitat en l'empresa.   
Art. 18. Contracte de relleu  
Les empreses poden celebrar contractes de treball a temps parcial amb els seus treballadors i les seues treballadores que reunisquen les condicions generals exigides per a tenir dret a la pensió contributiva de jubilació, llevat de l'edat, que ha de ser com a mínim de 60 anys o la que s'establisca legalment.  
Tant el contracte de relleu com el contracte parcial corresponent s'ha de regular en aquest conveni per l'art. 12 de l'actual Estatut dels treballadors o per les modificacions legals futures que pogueren produir.  
En el cas que el treballador o la treballadora rellevat/ada no reduïsca la seua jornada fins al límit màxim d'allò que s'estableix, pot a l'inici d'anys naturals successius reduir gradualment la jornada fins a l'esmentat límit. L'empresa ha d'ampliar simultàniament la jornada al treballador o a la treballadora contractat de relleu.  
Com a criteri general, una vegada extingit el contracte de rellevament, el treballador o la treballadora que havia sigut contractat passa a condició de fix, sempre que el lloc de treball es mantinga a l'empresa.  
En el supòsit que l'empresa, el centre o l'entitat haja formulat per escrit un conveni o acord amb entitat religiosa per a la prestació de treball per un nombre determinat de membres d'aquesta entitat i el treballador o la treballadora el contracte del qual s'extingisca siga un d'ells, a la seua fi, es produeix l'extinció de la relació laboral del contracte de relleu, sempre que s'acredite la contractació d'altra persona de l'esmentada entitat religiosa.  
Art. 19. Període de prova  
Tot el personal de nou ingrés queda sotmés al període de prova que per a la seua categoria professional s'estableix a continuació:  
a) Personal dels grups A, B i C: tres mesos  
b) Personal del grup D: un mes  
c) Personal de grup E: quinze dies  
Per als contractats/ades temporals, el període de prova és de dos mesos per als grups A, B i C.   
Durant el període de prova, tant la persona contractada com la titularitat de l'empresa, del centre o de l'entitat poden resoldre lliurement el contracte de treball sense termini de preavís i sense dret a indemnització.  
Una vegada acabat el període de prova el treballador o la treballadora passa a formar part de la plantilla de l'empresa, del centre o de l'entitat i es computa amb caràcter general aquest període.  
Quan el personal temporal passe a ser fix, no necessita període de prova, sempre que la durada del contracte temporal fóra superior al període de prova establert per a la seua categoria professional. En tot cas, serà nul el pacte que estableixca un període de prova quan el treballador ja haja desenvolupat en eixe mateix període i sense interrupció les mateixes funcions amb anterioritat a l'empresa, baix qualsevol modalitat de contractació.  
Art. 20. Reserva de places per a persones amb discapacitat  
L'empresa, el centre o l'entitat reserva, en les contractacions que es realitzen a partir de la publicació d'aquest conveni, el 4% de llocs de treball a persones amb discapacitat.  
L'empresa, el centre o l'entitat, després d'un informe de l'equip tècnic, determina, quins són els llocs de treball reservats amb aquesta finalitat, tenint en compte les característiques dels graus de discapacitat, així com les adaptacions necessàries del lloc.  
Art. 21. Vacants i llocs de nova creació  
Per a tota la contractació que es realitze a partir de la data d'entrada en vigor d'aquest conveni, es fa una primera fase de promoció interna en la qual s'ofereix, en primer lloc, la plaça al personal de l'empresa, del centre o de l'entitat i als treballadors i a les treballadores en situació d'excedència voluntària. Si la direcció de l'empresa, del centre o de l'entitat estimara que els sol·licitants no acompleixen els requisits necessaris per a ocupar el lloc de treball, aquest s'ha de fer públic.  
L'empresa, el centre o l'entitat ha de comunicar als treballadors i a les treballadores el barem i el sistema de selecció. Aquest sistema i aquest barem han de ser acordats per la direcció. En la seua elaboració s'assessora amb l'informe tècnic elaborat per una comissió mixta, composta per representants de l'empresa i dels treballadors i de les treballadores per parts iguals, i ha de ser escoltat el Consell del Centre, en tots els termes arreplegats en l'article 13 d'aquest conveni. En qualsevol cas, el sistema de selecció i la baremació corresponent, ha d'incloure, almenys, el criteri de no discriminació per raça, gènere, opció sexual o creença religiosa, així com de titulació necessària per a la categoria professional a cobrir, mèrits tècnics i professionals, capacitat i experiència acord al treball a desenvolupar i tots els altres que es consideren pertinents per a la cobertura del lloc de treball.  
Art. 22. Clàusula de subrogació del personal  
A fi de contribuir i garantir el principi d'estabilitat en l'ocupació, l'absorció del personal entre els qui se succeïsquen en una concreta activitat de les regulades en l'àmbit funcional d'aquest conveni s'ha de dur a terme en els termes indicats en aquest article.   
En cas que com a conseqüència d'un concurs, d'una subvenció, d'un concert o d'una contracta, les prestacions que realitzava una entitat, siguen assumides per una altra en les condicions de l'anterior, quant a tipus de recurs i gestió del servei, la nova entitat s'ha de subrogar en les obligacions i responsabilitats quant als treballadors i a les treballadores que prestaven serveis per a l'anterior entitat fins al límit, quant a nombre de treballadors, de la cobertura econòmica amb la qual es dote per part de l'administració pública a aquest servei, tenint preferència en aquesta subrogació els representants dels treballadors i de les treballadores i els més antics en l'entitat cessant.  
L'entitat sortint ha de facilitar a l'entitat entrant i als representants dels treballadors i de les treballadores els documents següents:  
a) Certificat de l'organisme competent d'estar al corrent de pagament de Seguretat Social  
b) Fotocòpia de l'últim rebut de salari dels treballadors i de les treballadores afectats/ades  
c) Fotocòpia dels TC-1 i TC-2 de cotització a la Seguretat Social   
d) Relació del personal especificant: nom i cognoms, nombre d'afiliació a la Seguretat Social, antiguitat, categoria professional, jornada, horari, modalitat de contractació i període de gaudiment de les vacances. Si el treballador o la treballadora és representant legal dels treballadors, s'ha d'especificar el període de seu mandat.   
i) Fotocòpia dels contractes dels treballadors i de les treballadores afectats/ades per la subrogació.  
f) Còpia de documents diligenciats com cal per cada treballador afectat, en el qual es faça constar que aquest ha rebut de l'empresa sortint la seua liquidació de parts proporcionals, sense quedar pendent cap quantitat. Aquest document ha d'estar en poder de la nova adjudicatària en la data d'inici del servei de la nova titular.  
La liquidació de les parts proporcionals de les pagues extraordinàries, vacances, etc. que corresponguen als treballadors i a les treballadores les ha de realitzar l'empresa sortint.  
CAPÍTOL II  
Cessaments  
Art. 23.Cesament voluntari  
El treballador o la treballadora que desitge cessar voluntàriament en el servei de l'empresa, el centre o l'entitat està obligat a posar-lo en coneixement del titular d'aquesta per escrit, i també ha d'acomplir els terminis de preavís següents:  
Tot el personal: quinze dies.  
Art. 24. Preavís del treballador o de la treballadora  
L'incompliment del treballador o de la treballadora de l'obligació de preavisar amb la indicada antelació dóna dret a l'empresa, al centre o a l'entitat a descomptar-li de la liquidació l'import del salari d'un dia per cada dia de retard en el preavís, excepte en el cas d'accés al funcionariat i sempre amb preavís al titular d'aquesta dins dels set dies següents a la publicació de les llistes definitives d'aprovats. Aquests terminis no són necessaris en el cas d'accés al lloc d'interí.  
Art. 25. Liquidació  
L'empresa, el centre o l'entitat està obligat, quinze dies després de ser preavisat, a lliurar una proposta de liquidació perquè siga estudiada pel treballador o per la treballadora i pels representants sindicals, llevat d'opinió en contra del treballador o de la treballadora.  
Quan la fi d'un contracte temporal coincidisca amb el període de negociació del conveni o de la negociació de la revisió salarial anual, en la liquidació s'ha de fer constar que queda per liquidar el percentatge de pujada salarial que li corresponga.  
Art. 26. Retard en el pagament de la liquidació  
Si l'empresa, el centre o l'entitat rep el preavís en temps i forma, està obligada a pagar a l'interessat la liquidació corresponent en acabar la relació laboral. L'incompliment d'aquesta obligació comporta el dret del treballador o de la treballadora a ser indemnitzat amb l'import del salari d'un dia de retard en el pagament de la liquidació, amb el límit del nombre de dies del preavís; excepte en el cas d'accés al lloc de funcionari interí. En aquest cas l'empresa té un termini de quinze dies per al pagament de la liquidació des del moment de la comunicació per part del treballador o de la treballadora. Una vegada transcorregut aquest període l'empresa està obligada a allò que apareix ressenyat en el primer paràgraf d'aquest article.  
CAPÍTOL III  
Acomiadaments  
Art. 27.Comunicació de l'acomiadament i fi del contracte  
L'empresa, el centre o l'entitat obligada a comunicar tot fi del contracte a l'interessat o a la interessada i als representants legals dels treballadors i de les treballadores, amb una antelació mínima de quinze dies en els contractes de durada igual o superior a un any i de vuit dies en aquells d'inferior durada.  
Així mateix, les empreses, els centres o les entitats han de comunicar als interessats/ades o als representants legals dels treballadors i de les treballadores la resta d'extincions de contracte i les causes que les motiven, en un termini de quinze dies excepte que, a criteri de la direcció, no siga procedent el manteniment del treballador o de la treballadora al seu lloc de treball durant el període de temps anteriorment indicat. En ambdós casos, els representants legals dels treballadors i de les treballadores poden emetre informe sobre això.  
Art. 28. Acomiadament improcedent  
Quan l'acomiadament d'alguna persona siga declarat improcedent per l'autoritat competent, l'empresa, el centre o l'entitat està obligat a la seua readmissió o indemnització.  
CAPÍTOL IV  
Formació  
Art. 29.Comissió Sectorial de Formació  
En el marc d'aquest conveni s'ha de constituir, en el termini màxim de 3 mesos, a partir de la seua entrada en vigència, la Comissió Paritària Sectorial de Formació, que ha d'estar composta al 50% per les parts negociadores del Conveni; igualment s'ha de comunicar la seua constitució a les comissions de la Fundació Tripartita per a la Formació Contínua, tant en l'àmbit del País Valencià com en l'estatal.  
Les parts negociadores d'aquest conveni s'adhereixen al IV Acord nacional de formació (Bipartit).  
Art. 30. Principis generals  
De conformitat amb allò que s'estableix en l'article 23 de l'Estatut dels treballadors i per facilitar la seua formació i promoció professional, els treballadors i les treballadores afectats per aquest conveni, tenen dret a veure facilitada la realització d'estudis per a l'obtenció de títols acadèmics o professionals reconeguts oficialment També tenen dret a la realització de cursos de perfeccionament professional organitzats per la mateixa empresa o altres organismes, sempre que aquesta formació tinga relació directa amb l'àmbit d'actuació que recull aquest conveni.  
L'empresa i la representació dels treballadors i de les treballadores reconeixen com a dret derivat de la relació laboral, el de la formació i la promoció en el treball, a banda de les necessitats d'organització i de bon funcionament de l'empresa.  
La formació i la capacitació del treballador o de la treballadora que preste els seus serveis a l'empresa, al centre o a l'entitat independentment de la seua modalitat de contractació i d'acord amb les seues necessitats, està oberta, sense discriminació de cap tipus i amb les úniques limitacions que puguen provenir de la capacitat i dels coneixements previstos que hauran de ser acreditats individualment.  
La formació és un factor bàsic per a incrementar la motivació i la integració dels treballadors i de les treballadores i crear un mecanisme eficaç i indispensable per articular la promoció. En conseqüència, la formació ha de passar a un primer pla en la preocupació de l'empresa, per la qual cosa aquesta es compromet a vincular la formació als distints processos de la carrera dels treballadors i de les treballadores i a la promoció.  
Objectius de la formació:  
La formació professional a l'empresa, al centre o a l'entitat s'orienta devers els objectius següents:  
a. Adaptació al lloc de treball i a les seues modificacions  
b. Actualització i posada al dia dels coneixements professional exigibles en la categoria i el lloc de treball  
c. Especialització en els seus diversos graus, en algun sector o matèria del mateix treball  
d. Facilitar i promoure l'adquisició pels treballadors o per les treballadores de títols acadèmics i professionals, relacionats amb l'àmbit d'actuació d'aquest conveni; així com l'ampliació dels coneixements dels treballadors i de les treballadores que els permeten prosperar i aspirar a promocions professionals i adquisició dels coneixements d'altres lloc de treball. Tot açò relacionat amb l'àmbit d'actuació d'aquest conveni.  
e. Conéixer les condicions laborals del seu lloc de treball en el tema d'evitar riscos laborals  
f. Qualsevol altre objectiu que beneficie professionalment, tant el mateix treballador o treballadora, com la dinàmica de l'empresa o l'atenció efectiva dels menors atesos.  
Art. 31. Desenvolupament de la formació  
1. La Comissió Sectorial de Formació ha d'establir un procés participatiu per al desenvolupament de la formació, i establir un calendari d'actuacions:  
1.1.S'ha de facilitar un qüestionari d'estudi sobre les necessitats formatives a emplenar per les empreses i entitats, i resultarà un mapa de valoració dels distints àmbits formatius que planifique un pla de formació.   
1.2.Elaboració d'un pla de formació que continga objectius formatius i itineraris formatius.   
1.3.Sol·licitud a Fundació Tripartita i a la Comissió General de Formació del finançament necessari per a desenvolupar els diferents plans de formació. Elaboració del calendari anual de cursos a realitzar per les empreses directament o a través d'una entitat organitzadora, sobre el pla de formació.  
2. La formació s'ha d'impartir preferentment durant l'horari laboral. En el cas d'aquells cursos que es programen fora de la jornada laboral del treballador o de la treballadora, 2/3 del temps ocupat en la formació ha de ser considerat com a jornada efectiva de treball.  
3. De conformitat amb allò que estableix l'article 23 de l'Estatut dels treballadors i per facilitar la formació i la promoció professional en el treball, els treballadors i les treballadores afectats per aquest conveni, tenen dret a l'adaptació de la jornada ordinària de treball per a l'assistència a cursos de formació o perfeccionament professional amb reserva de lloc de treball.  
Art. 32. Permisos individuals de formació  
Els treballadors i les treballadores afectats per aquest conveni, poden sol·licitar permisos individuals de formació d'acord amb allò previst en la legislació vigent en cada moment.  
Les empreses posaran tots els mitjans perquè els treballadors i les treballadores que els sol·liciten puguen accedir a aquesta modalitat.  
Les accions formatives, aprovades per la Comissió Sectorial de Formació, per a les quals pot sol·licitar-se permisos de formació han de:  
a) no estar inclosos en les accions finançades en el pla de formació de l'empresa o de l'agrupat  
b) estar dirigides al desenvolupament o a l'adaptació de les qualitats tècnicoprofessionals del treballador o de la treballadora i/o a la seua formació personal  
c) estar reconegudes per una titulació oficial  
d) queden excloses del permís de formació les accions formatives que no es corresponguen amb la formació presencial. No obstant això, s'admet la part dels cursos realitzats mitjançant la modalitat a distància.  
La durada del permís no ha de sobrepassar les 200 hores a l'any.  
Art. 33. Cost de la formació  
Per dur a terme els plans de formació elaborats per la Comissió Sectorial de Formació del Conveni, que es desenvolupen segons el III Acord nacional de formació, les empreses, els centres i les entitats afectades per aquest Conveni col·lectiu han d'adherir-se al pla de formació que s'organitze, se sol·licite i es congestione en el marc d'aquests acords.  
Art. 34. Certificat d'assistència  
Els certificats d'assistència i d'aprofitament, així com les valoracions i les qualificacions obtingudes en aquests cursos,. S'han de fer constar en l'expedient dels treballadors i de les treballadores que hi assistisquen i tenen rellevància per a la seua promoció professional.  
Art. 35. Criteris de selecció per a l'assistència a cursos  
Tindran preferència per a l'assistència a cursos els treballadors i les treballadores que hagen participat en menys ocasions i aquells treballadors i treballadores que estiguen exercint llocs de treball relacionats directament amb la matèria objecte del curs o les desenvoluparan en un futur pròxim, segons la decisió organitzativa de l'empresa, del centre o de l'entitat. Així com, els treballadors i les treballadores temporals i no qualificats, sent escoltats prèviament els representants dels treballadors i de les treballadores.  
CAPÍTOL V  
Seguretat i salut laboral  
Art. 36. Seguretat i salut laboral  
Els centres i el personal afectat per aquest conveni compleixen les disposicions sobre Seguretat i Salut Laboral contingudes en la Llei 31/1995 de 8 de novembre de prevenció de riscos laborals.  
Art. 37. Revisió mèdica  
L'empresa, el centre o l'entitat ha de garantir als treballadors i a les treballadores la vigilància periòdica del seu estat de salut d'acord amb els riscos inherents al treball que realitzen i amb protocols establerts per les mútues i aquelles proves específiques que el departament de Servei de Prevenció i la Comissió Sectorial de Seguretat i Salut Laboral establisca per a cadascuna de les categories professionals.  
Aquesta vigilància només pot dur-se a terme quan el treballador o la treballadora done el seu consentiment. D'aquest caràcter voluntari només s'han d'exceptuar, amb l'informe previ de la Comissió Sectorial de Seguretat i Salut Laboral, els supòsits en què la realització dels reconeixements siga imprescindible per avaluar l'estat de salut del treballador o de la treballadora o per verificar si l'estat de salut d'aquests pot constituir un perill per a sí mateixos, per a la resta de treballadors i treballadores o per a altres persones relacionades amb l'empresa. Així doncs, en aquests casos els treballadors i les treballadores tenen el dret i, alhora, l'obligació de sotmetre's a revisions mèdiques, tant prèvies a l'ingrés al lloc de treball com periòdiques.  
En tot cas, s'ha d'optar per la realització d'aquells reconeixements o proves que causen les menors molèsties als treballadors i a les treballadores i que siguen proporcionals al risc. S'han de dur a terme respectant el dret a la intimitat, a la dignitat de la persona i a la confidencialitat de tota la informació relacionada amb el seu estat de salut.  
L'accés a la informació mèdica de caràcter personal es limita al personal mèdic i a les autoritats sanitàries. Els resultats de la vigilància de la salut són comunicats als treballadors i a les treballadores afectats/ades sense poder ser usats amb finalitats discriminatòries ni per a perjudicar el treballador o la treballadora.  
Art. 38. Malalties professionals  
La Comissió Sectorial de Seguretat i Salut Laboral, en el termini de sis mesos des de la publicació d'aquest conveni, ha de gestionar davant de l'autoritat competent la creació d'un servei especialitzat en malalties professionals (foniatria, problemes nerviosos...), així com la catalogació i l'atenció.  
Es proposen a la Seguretat Social com a malalties professional les següents:  
- malalties derivades de l'estrés emocional  
- malalties neurològiques cròniques  
- patologies otorinolaringològiques  
- malalties infectocontagioses cròniques  
- al·lèrgies cròniques  
- desviacions i malalties de columna  
Art. 39. Situació de risc durant l'embaràs i la lactància  
Quan en l'exercici del treball habitual hi haja risc o perillositat per a la dona embarassada o per al fetus, segons l'informe emés pel Servei Valencià de Salut, o bé, puga influir negativament en el període de lactància, tant en el cas de mare biològica com adoptiva o d'acollida en qualsevol de les modalitats que la legislació estableix, l'empresa, el centre o l'entitat a proposta del delegat o de la delegada de prevenció o, si no n'hi ha, de la Comissió Sectorial de Seguretat i Salut- ha de procedir a facilitar el canvi a altre lloc de treball dins de la seua categoria professional i torn habitual, a excepció de nocturnitat que en cap cas es pot aplicar quan es presenten alguna d'aquestes circumstàncies, llevat que hihaja un desig manifest per part de la treballadora.  
En el supòsit de no ser possible el canvi de lloc de treball dins de la mateixa categoria professional, l'empresa, el centre o l'entitat ha d'assegurar els beneficis i els drets econòmics o d'altre tipus inherents al lloc de treball anterior i la incorporació al lloc de treball habitual quan la treballadora es reincorpore.  
Les situacions de risc establertes en aquest article són regulades, tant per la LO 3/2007, per a la igualtat efectiva de dones i homes i per la Llei 31/1995, de prevenció de riscos laborals i la resta de la legislació vigent.  
Art. 40. Plans d'autoprotecció  
Tots els centres de treball han de tenir un Pla d'emergència actualitzat que incloga el Pla d'evacuació, d'acord amb el RD 485/1997 de 14 d'abril, sobre disposicions mínimes en matèria de senyalització de seguretat i salut al treball.  
El pla d'autoprotecció s'inspira al marge del RD sobre senyalització anteriorment esmentat, tant en l'Ordre de 13 de novembre de 1984 (BOE-17 de novembre) sobre exercicis pràctics d'evacuació d'emergència a centres de EGB, Batxillerat i FP, com en la Llei de 21 de gener de 1985 (BOE-25 de gener) sobre protecció civil i en el RD 393/2007 de 23 de març sobre norma bàsica d'autoprotecció dels centres, establerts i dependències dedicats a activitats que puguen donar origen a situacions d'emergència. Aquest pla d'emergència i evacuació ha de ser consultat entre els treballadors i les treballadores i s'ha de permetre que hi participen. Així mateix, i segons estableixen les disposicions legals enumerades s'ha de realitzar anualment i ha de ser revisat i modificat tant d'acord amb la seua eficàcia, com quan es canvien o s'alteren algun lloc o llocs de treball.  
L'empresari ha de consultar als treballadors i a les treballadores, prèviament, la contractació dels Serveis de Prevenció.  
Així mateix, l'empresa, el centre o l'entitat ha d'informar als representants dels treballadors i de les treballadores i també a aquests de les conseqüències sobre la salut que es deriven del treball realitzat mitjançant l'avaluació de riscos i que puguen influir negativament en el desenvolupament de l'art. 26 de la Llei de prevenció de riscos laborals.  
S'estableix el termini de tres mesos, a partir de la signatura del Conveni, per desenvolupar el Pla d'avaluació de riscos.  
Art. 41. Formació en Salut Laboral  
Dins dels plans formatius que les empreses, els centres o les entitats han de desenvolupar anualment i segons l'art. 19 de la Llei de prevenció de riscos laborals s'ha d'impartir a cadascun dels treballadors i de les treballadores una formació teòrica i pràctica de 15 hores mínimes. Aquesta formació, com estableix l'art. 19 de la Llei de prevenció de riscos laborals, ha d'impartir-se sempre que siga possible dins de la jornada de treball, o si no n'hi ha, en altres hores, però amb el descompte en aquella del temps invertit en aquesta. La formació, la pot impartir l'empresa a través de mitjans propis o concertant-la amb serveis aliens; a més, el cost no ha de recaure en cap cas sobre els treballadors i les treballadores.  
El disseny, la durada i els continguts de l'esmentada formació s'ha de dur a terme per la Comissió Sectorial de Seguretat i Salut. La formació s'ha de facilitar, tant en el moment de la seua contractació, com quan es produïsquen canvis en les funcions o s'hi introduïsquen noves tecnologies o canvis en els equips de treball.  
La formació ha d'estar centrada específicament en el seu lloc de treball i s'ha d'adaptar a l'evolució de riscos.  
Art. 42. Comissió Sectorial de Seguretat i Salut Laboral  
En el marc d'aquest conveni s'ha de constituir la Comissió Sectorial de Seguretat i Salut Laboral com a òrgan de participació, d'elaboració, d'execució i de supervisió en la matèria, en el termini dels tres mesos següents a la signatura del Conveni i ha de tenir una composició de 5 membres per cadascuna de les parts negociadores del Conveni.  
Aquesta comissió paritària té com a objectiu elaborar, coordinar i supervisar el compliment efectiu de la Llei de prevenció de riscos laborals i dels articles 36, 37, 38, 39, 40 i 41 d'aquest conveni. Així com, la realització d'estudis basats en els parts de baixa, l'absentisme laboral, els accidents de treball... per recomanar a les empreses afectades per aquest conveni els mitjans necessaris per a evitar aquestes situacions i millorar la salut laboral dels treballadors i de les treballadores.  
Concretament i en aquest context, s'han de realitzar els estudis i s'han d'elaborar les consegüents propostes tendents a pal·liar i a disminuir les conseqüències de la síndrome d'esgotament professional (burnout) en aquells llocs de treball que estiguen més exposats als seus efectes. Aquestes propostes han de considerar, almenys, les opcions següents:  
Un període de descans (opcional per al treballador/a), per al qual s'ha de concretar la seua durada màxima, que en qualsevol cas no ha de ser inferior a 5 mesos; el període de temps de permanència prèvia en el lloc de treball, que ha de ser de 12 anys i el percentatge de retribució que es redueix.  
Proposar les mesures oportunes perquè els treballadors i les treballadores de més de 55 anys puguen dedicar almenys el 50% de la seua jornada a altre tipus de tasques considerades de menor risc de la síndrome d'esgotament professional, sense que això afecte la seua retribució, i de comú acord entre ambdues parts.  
La comissió s'ha de reunir amb caràcter ordinari cada trimestre i amb caràcter extraordinari quan ho sol·licite la majoria d'una de les parts. En ambdós casos, la convocatòria s'ha de fer per escrit, amb una antelació mínima de cinc dies, amb indicació de l'ordre del dia i data de la reunió, i s'ha d'adjuntar la documentació necessària. Només en cas d'urgència reconeguda per ambdues parts el termini pot ser inferior. Quan la Comissió es reunisca amb caràcter extraordinari el termini de convocatòria no pot excedir dels vuit dies naturals des de la data de la seua sol·licitud.  
La Comissió Sectorial de Seguretat i Salut fixa el seu domicili a C/ Sant Climent 1 - 46727, València.  
TÍTOL IV  
JORNADA I ESTRUCTURA RETRIBUTIVA  
CAPÍTOL I  
Jornada  
Art. 43. Jornada màxima  
La durada màxima de la jornada ordinària per a les diferents categories professionals és de 35 hores setmanals i un còmput anual de 1.476 hores.  
Art. 44. Jornada del personal directiu  
Tot el personal que tinga assignada la categoria funcional de director/a, sotsdirector/a, director/a de sector o director/a de programa, i durant el temps que dure la seua dedicació al càrrec, ha de realitzarà una jornada setmanal de 37 hores i 30 minuts i un còmput anual de 1.569 hores. Aquesta jornada setmanal i còmput anual és l'establerta per als anys de vigència d'aquest conveni.  
Art. 45. Distribució horària  
Per al personal d'atenció directa habitual amb els usuaris, dins de la distribució horària setmanal, hi ha una diferenciació entre hores d'atenció directa i complementàries que han de ser fixades segons les necessitats de cada servei, i s'han d'establir de mutu acord entre l'empresa i els representants legals dels treballadors i de les treballadores. El nombre d'hores complementàries no pot ser inferior a 5 hores setmanals. Per a aquells educadors/es la tasca dels quals es desenvolupe, explícitament i habitualment, en horari nocturn, de caps de setmana o períodes de vacances, el nombre d'hores no pot inferior a 3 hores setmanals.  
Art. 46. Hores complementàries  
Es consideren hores complementàries aquelles que es dediquen a la preparació, al seguiment, a l'avaluació, a la redacció d'informes, a les reunions tutorials, a la compra de materials i vestuari i, a qualsevol altra necessària per al bon desenvolupament de la funció educativa.  
Art. 47. Reducció de jornada   
Durant el període de temps comprés entre el 25 de juny i el 5 de setembre de cada any, ambdós inclusius, tot el personal té una jornada efectiva de 30 hores setmanals.  
La jornada pot realitzar-se de manera continuada o partida, segons les necessitats del servei valorades per l'empresari i una vegada informat el personal; a més, s'ha d'incloure en la planificació organitzativa de l'empresa, del centre o de l'entitat.  
Art. 48. Descans setmanal  
Tot el personal té dret a un descans setmanal continuat de 48 hores, preferentment, en dissabte i diumenge.  
No obstant això, i en atenció a les característiques del lloc de treball, si fóra necessari l'atenció del servei en aquests dies, s'ha de compensar amb altres dies de la setmana computant-se en termes trimestrals o en terminis majors, si ho acorden d'aquesta manera, de mutu acord entre l'empresa i els representants legals dels treballadors i de les treballadores.  
Art. 49. Treball nocturn  
Quan es realitze la jornada entre les 11 de la nit i les 8 del matí, aquesta jornada s'ha de compensar amb un dia lliure per nit treballada, després de l'acord entre l'empresa i el/la treballador/a; o bé, donar dret a percebre el plus específic que s'estableix en l'article 61. En ambdós casos, referit als treballadors i a les treballadores i en les condicions que s'esmenten en aquest article.  
CAPÍTOL II  
Vacances  
Art. 50. Vacances  
Tot el personal afectat per aquest conveni ha de gaudir d'unes vacances retribuïdes anuals d'un mes, preferentment pel juliol o per l'agost.  
Preferentment, en els períodes no lectius de Setmana Santa i Nadal, tot el personal pot gaudir de deu dies laborables de vacances retribuïdes distribuïts entre ambdós períodes.  
En ambdós casos, per a la fixació del calendari laboral de cada treballador o treballadora s'ha de tenir present la necessària cobertura dels serveis de l'empresa, del centre o de l'entitat.  
A efecte de còmput, càlcul i fixació dels dies de vacances establerts en aquest article s'ha de realitzar des de l'1 de setembre fins al 31 d'agost, o si escau, en les dates que de mutu acord establisquen l'empresa i els representants dels treballadors i de les treballadores.  
El personal que cesse la seua relació laboral amb l'empresa té dret al gaudiment de la seua part proporcional de vacances o a la seua compensació econòmica.  
Art. 51. Fixació del calendari laboral  
L'empresa, el centre o l'entitat de comú acord amb els representants sindicals ha d'establir un calendari laboral intern en què s'establisca el període de vacances, els festius, els descans setmanals, els permisos especials i la recuperació dels festius treballats, respectant el còmput anual per als serveis corresponents i tenint en compte l'adequada atenció als serveis que hagen de funcionar. En cas de no acord ho decideix l'empresa, el centre o l'entitat.  
Per a l'execució d'allò assenyalat en el paràgraf anterior es té present la legislació vigent.  
La fixació del calendari laboral s'ha d'establir en el període comprés entre l'1 de setembre i el 15 de novembre, o si escau, en la data que de mutu acord establisquen l'empresa i els representants dels treballadors i de les treballadores.  
EL calendari laboral pactat s'ha d'exposar en lloc visible en cada centre de treball.  
CAPÍTOL III  
Estructura retributiva  
Art. 52. Salaris  
Els salaris del personal comprés en l'àmbit d'aplicació d'aquest conveni estan constituïts per:  
a) Salari base  
b) Antiguitat  
c) Complement per exercici de càrrecs unipersonals  
d) Complements específics  
e) Pagues extraordinàries  
S'entén com a salari mensual la suma dels apartats a) salari base i d) complements específics. A aquesta quantitat se li ha de sumar l'apartat b) antiguitat, quan n'hi haguera i l'apartat c) complement per exercici de càrrecs unipersonals, quan el treballador o la treballadora ho desenvolupe, així com la resta dels complements salarials que es troben regulats en el vigent conveni.  
El pagament del salari s'efectua per mesos vençuts, dins dels cinc primers dies del mes següent. És pagat en metàl·lic, xec o taló bancari, transferència o altra modalitat, amb el previ acord amb els treballadors i les treballadores.  
Art. 53. Treball de categoria superior  
Quan s'encomane al personal, sempre amb causa justificada, una funció superior a la corresponent a la seua categoria professional, ha de percebre la retribució corresponent al treball efectivament realitzat, mentre romanga en aquesta situació.  
Si el període de temps de l'esmentada situació és superior a quatre mesos durant un any, l'interessat/ada té dret a estar classificat en la nova categoria professional que exercisca, sempre que posseïsca la titulació requerida o l'habilitació expedida per l'Organisme corresponent, excepte que es tracte de substitució de personal amb dret a reserva de lloc de treball. No és aplicable aquest paràgraf als llocs de treball que, d'acord amb aquest conveni col·lectiu tinguen aparellat el cobrament de complement per exercici de càrrec unipersonal.  
Art. 54. Treball de categoria inferior  
Si per necessitats imprevisibles de l'empresa, el centre o l'entitat, aquesta necessités destinar algú a tasques corresponents a una categoria inferior a la seua, només ho pot fer pel temps imprescindible, i se li haurà de mantenir la retribució i la resta de drets corresponents a la seua categoria professional. Aquesta situació s'ha de plasmar per escrit en un acord i, s'haurà de precisar, sempre que siga possible, la temporalitat de la situació, fent referència a aquest article i amb el coneixement dels representants legals dels treballadors i de les treballadores.  
Art. 55. Taules salarials  
Les taules salarials que figuren en l'annex II d'aquest conveni corresponen a la jornada que, per a les diferents categories, es pacta en els articles corresponents.   
Art. 56. Clàusula de revisió salarial  
Les taules salarials negociades en aquest conveni, s'estableixen sobre la base d'un increment salarial lineal del 2'5%. En cas que la Generalitat Valenciana establira una ordre de subvencions, concerts o altre instrument legal amb increments superiors per als anys de vigència d'aquest conveni s'haurà de reunir la Comissió Paritària per a la negociació d'aquestes taules salarials.  
Art. 57. Antiguitat  
Per cada trienni vençut, tot el personal depenent d'aquest Conveni tindrà dret a percebre la quantitat que es reflectisca a l'Annex II. L'import de cada trienni es farà efectiu en la primera nòmina del mes del seu venciment.  
La data de còmput d'antiguitat serà la d'ingrés al centre, independentment del tipus de contracte subscrit amb el treballador o la treballadora.  
Art. 58. Premi a la permanència   
A l'entrada en vigor del Conveni, tot personal que haja complit 12 anys o més anys de permanència en l'empresa, en el centre o en l'entitat, té dret a percebre la quantitat equivalent al 40% de la retribució bruta mensual corresponent a la seua categoria segons les taules salarials que figuren en l'annex II. Aquest premi s'ha de percebre cada vegada que el treballador o la treballadora complisca un múltiple de 12 anys de permanència a l'empresa, al centre o a l'entitat.  
Art. 59. Pagaments extraordinaris  
Els treballadors i les treballadores compresos en l'àmbit d'aquest conveni han de percebre com a complement periòdic de venciment superior a un mes l'import de dues gratificacions extraordinàries, equivalents cadascuna d'aquestes a una mensualitat del salari base, complement específic i trienni. S'han de fer efectives abans de l'1 de juliol i del 23 de desembre.  
Al personal que cesse o ingresse a l'empresa, al centre o a l'entitat en el transcurs de l'any se li han de pagar els complements del venciment superior al mes abans expressat, prorratejant-se el seu import en proporció al temps de servei.  
De comú acord entre l'empresari i la representació dels treballadors i de les treballadores, a l'empresa, al centre o a l'entitat, es podrà acordar el prorrateig de les dues gratificacions extraordinàries entre les dotze mensualitats.  
Art. 60. Complements per l'exercici de càrrecs unipersonals  
Els treballadors o les treballadores que exercisquen càrrecs de lliure nomenament i revocació per part de l'empresa, llevat dels casos on la normativa posterior o els acords interns marquen el contrari, com són: director/a, Sotsdirector/a, Coordinador/a de programa, durant el temps efectiu de l'exercici del càrrec, reben el complement econòmic que indica l'annex II, sense ser en cap cas consolidable per l'exercici del referit càrrec.  
Art. 61. Complement de nocturnitat  
En cas de realitzar substitucions, tot el personal que desenvolupe el seu treball en el període comprés entre les 11 de la nit i les 8 del matí del dia següent té dret a una retribució per a l'any 2008 de 33'23 € i per a l'any 2009 de 33'89 € per nit treballada, ja que té consideració de treball nocturn. Aquest complement s'implementa als drets salarials corresponents a la jornada ordinària per a la qual un treballador ha sigut contractat.  
En cas de realitzar torns rotatius, tot el personal que desenvolupe el seu treball en el període comprés entre les 11 de la nit i les 8 del matí del dia següent té dret a una retribució per a l'any 2008 de 23'26 € i per a l'any 2009 de 23'73 € per nit treballada, ja que també té consideració de treball nocturn. Aquest complement s'implementa als drets salarials corresponents a la jornada ordinària per a la qual un treballador ha sigut contractat. Torn rotatiu, a efecte d'aquest conveni, significa: «quan en l'empresa, en el centre o en l'entitat hi haja diversos torns preestablerts i el treballador/a realitza cadascun d'aquests».  
Art. 62. Complement de festivitat  
En cas de realitzar substitucions, tot el personal que en l'exercici del seu lloc de treball realitze la jornada laboral entre les 0 hores i les 24 hores de dies festius, diumenges o dies hàbils declarats en el calendari laboral com a no laborables, té dret a una retribució per a l'any 2008 de 33,23 € i per a l'any 2009 de 33'89 € per cada jornada laboral treballada. Aquest complement implementa el salari corresponent a la jornada festiva per la qual un treballadors o una treballadora ha sigut contractat.  
En cas de realitzar torns rotatius la retribució per a l'any 2008 és de 23'26 € i per a l'any 2009 de 23'73 €. Aquest complement s'implementa als drets salarials corresponents a la jornada ordinària per la qual un treballador ha sigut contractat. Torn rotatiu, a efecte d'aquest conveni, significa: «quan en l'empresa, en el centre o en l'entitat hi ha diversos torns preestablerts i el treballador/a realitza successivament cadascun d'aquests».  
En ambdós casos pot ser compensat amb dies de permís, com a mínim una hora i mitja per cada hora treballada.  
Quan algun dels dies declarats festius al calendari laboral coindisca amb algun dels dies de descans que setmanalment li corresponga al treballador/a, aquest tindrà dret a un altre dia, en compensació, que serà determinat de comú acord entre l'empresa i el treballador/a.  
Art. 63. Complement personal  
Serà d'aplicació a tot el personal d'atenció directa als centres de reeducació,, ja siguen aquests per a l'aplicació de mesures de règim tancats, semiobert o terapèutic; i en aquells centres que es pacte entre els representants dels treballadors i de les treballadores i l'empresa. El complement a percebre serà de 33'23 € mensuals per l'any 2008 i de 33'89 € per l'any 2009.  
Art. 64. Complement per guàrdia localitzada  
El treballador o la treballadora que haguera d'estar localitzable fora de la seua jornada laboral ha de percebre durant l'any 2008 una quantitat de 26,59 € i durant l'any 2009 de 27'12 € per cada dia, amb un màxim de 4 guàrdies al mes. Aquest complement no és d'aplicació a les categories funcionals.  
Art. 65. Complement per desplaçament a altres països o comunitats  
S'aplica a tot el personal que realitze estances a altres països o a altres comunitats autònomes, excloent-hi els campaments o qualsevol altra activitat educativa de tipus lúdica o esportiva. El complement queda establert en 163,22 € per a l'any 2008 i en 166'48 € per a l'any 2009 per una estada d'un mes o la quantitat proporcional corresponent al temps d'estada.  
Art. 66. Complement d'hores extraordinàries  
Tenen la consideració d'hores extraordinàries les que excedisquen, en cada cas, de la jornada establerta en aquest conveni. La iniciativa per a proposar la realització d'hores extraordinàries correspon a l'empresari i la lliure acceptació al treballador o a la treballadora.  
Les hores extraordinàries en cap cas poden ser retribuïdes amb un increment inferior a 2/3 sobre les ordinàries. En tot cas, després d'acord entre l'empresa i els treballadors o les treballadores poden ser compensades amb dies de permís, com a mínim una hora i mitja de compensació per cada hora treballada.  
Art. 67. Cobrament durant el període d'IT  
Els treballadors i les treballadores en situació d'incapacitat transitòria i durant els primers 100 dies, reben el complement necessari per a completar el 100% de la seua retribució salarial total, des del primer dia; inclosos els increments salarials produïts en el període de baixa. En cas de continuar la incapacitat, s'ha de pagar fins al 100% un mes per cada trienni d'antiguitat.  
En situació d'IT produïda per accident laboral, la retribució és del 100% fins un màxim de 18 mesos des de la data de la baixa.  
Art. 68. Coincidència de vacances en període d'IT, permís de maternitat, part i permís acumulat de lactància  
Si la incapacitat transitòria derivada d'accident de treball o malaltia comuna o la incapacitat temporal derivada de la maternitat, del part o del permís acumulat de lactància coincideixen amb el període de vacances fixades en el calendari laboral intern (art. 51), aquestes s'han de gaudir immediatament després de l'alta, o si escau, quan de mutu acord fixen l'empresa i el treballador o la treballadora.  
En els casos d'incapacitat temporal derivada de l'embaràs, del part, o del permís per maternitat o per lactància natural, es té dret al gaudiment d'aquest període encara que haja finalitzat l'any natural al qual corresponga.  
Art. 69. Plus de transport  
El personal que en l'exercici del seu treball, i segons sol·licitud expressa de la direcció o la coordinació del seu centre, empresa o entitat, utilitze el seu vehicle, ha de percebre la quantitat de 0,25 €/km, després de la justificació. Les quantitats a rebre s'acumulen per períodes mensuals, i s'ha de fer efectives a la fi de cada mes.   
S'han de pagar les despeses d'utilització d'aparcament, de peatge d'autopista i les altres despeses derivades del desplaçament, prèviament i explícitament encomanats per l'empresa. És necessària la seua justificació per al cobrament.  
Art.70. Despeses de comunicacions telefòniques  
Les comunicacions inherents al desenvolupament del treball, tant telefòniques, com telemàtiques, com postals, s'han de realitzar amb i des dels mitjans propis de l'empresa, del centre o de l'entitat. Quan no siga possible realitzar-les amb els mitjans de l'empresa, i d'acord amb aquesta, el treballador o la treballadora ha de realitzar aquestes comunicacions per mitjans propis justificant les despeses, que li han de ser pagades per l'empresa.  
TÍTOL V  
LLICÈNCIES I EXCEDÈNCIES  
CAPÍTOL I  
Permisos  
Art. 71.Permisos retribuïts  
1. Els treballadors i les treballadores amb avís i justificació previ, llevat cas d'urgència justificada, poden absentar-se del treball amb dret a remuneració i amb consideració de temps efectiu de treball, per algun dels motius i pel temps següent:  
a) Quinze dies en cas de matrimoni o parelles de fet, d'acord amb la Llei 1/2001 de la Generalitat Valenciana.  
b) Fins a tres dies laborables en els casos de naixement o d'adopció de fill, de malaltia greu, operació quirúrgica greu o mort de parents fins al segon grau de consanguinitat o afinitat, o parella de fet. En el supòsit que el treballador o la treballadora necessite fer un desplaçament, a l'efecte, superior a 100 km, el termini ha de ser ampliat a cinc dies. Poden ampliar-se aquests dies descomptant-los de les vacances, després de la sol·licitud del treballador o de la treballadora i sempre que ho permeta l'adequada organització i bon funcionament del servei.  
c) Cinc dies laborables per al cònjuge o parella de fet en cas de cesària  
d) Un dia laborable per trasllat del domicili habitual  
e) Pel temps indispensable, per al compliment d'un deure inexcusable de caràcter públic i personal. A l'efecte del Conveni, es consideren deures inexcusables de caràcter públic i personal, entre d'altres els següents:  
- expedició i renovació del document nacional d'identitat, carnet de conduir, passaport i certificats, registre d'organismes oficials, etc.  
- citacions de jutjat, comissaries, governs civils o similars  
- exercici de càrrec públic de representació. Quan el compliment del deure referit comporte la impossibilitat de la prestació del treball degut en més del 20% de les hores laborables en un període de tres mesos, pot l'empresa passar al treballador o a la treballadora afectat/ada a la situació d'excedència regulada a l'article 75 d'aquest conveni  
- el temps imprescindible per assistir a consulta mèdica, el treballador o la treballadora o els familiars fins al primer grau de consanguinitat o afinitat, sempre que siga en el sistema públic o en centres concertats amb aquest  
- per atendre els danys produïts per catàstrofes, reconegudes oficialment mitjançant entitat funcionalment competent, en els béns immobles que constituïsquen l'habitatge habitual del treballador o de la treballadora.  
a) El dia de la cerimònia de matrimoni de familiars fins al tercer grau de consanguinitat o afinitat.  
b) Pel temps necessari per realitzar exàmens oficials, garantint sempre la possibilitat efectiva d'exercitar aquest dret.  
c) Per realitzar funcions públiques sindicals o de representació de personal, en els termes establerts legalment i en aquest conveni.  
2. Les treballadores embarassades tenen dret a absentar-se del treball, amb dret a remuneració, per a la realització d'exàmens prenatals i tècnics de preparació del part, sempre que s'avise prèviament a l'empresa, al centre o l'entitat i es justifique la necessitat de realitzar-los dins de la jornada de treball.  
3. Totes les llicències i els permisos de dies complets, comprenen el total de la jornada laboral siga la que siga aquesta.  
4. Quan es necessite llicència i/o permís de qualsevol tipus i s'estiga treballant en període nocturn, pot el personal optar per la nit anterior o posterior.  
5. Els treballadors i les treballadores afectats per aquest conveni, han de gaudir de cinc dies lliures al llarg de l'any, que són fixats de comú acord entre l'empresari i la representació dels treballadors i de les treballadores. Quan per motiu de la necessària cobertura del servei un treballador o treballadora no pogués gaudir-ne, li han de ser compensats pels corresponents dies alternatius, o bé, s'ha d'aplicar el complement de festivitat a cada dia no gaudit.  
D'acord amb l'art. 8é de la Llei 1/2001 de 6 d'abril de la Generalitat Valenciana, els que conviuen en els termes expressats en l'esmentada llei mantenen els mateixos beneficis reconeguts a les parelles que s'hagen casat.  
Art. 72. Permisos no retribuïts  
1. El temps imprescindible per a l'assistència al soterrar de familiars de tercer o quart grau de consanguinitat o afinitat, que es pot ampliar per un màxim de tres dies quan el treballador o la treballadora s'haja de desplaçar més de 100 km.  
2. En cas d'abandonament, separació o divorci, el treballador o la treballadora téà dret a una llicència de fins a 15 dies naturals.  
Art. 73. Absència, reducció i acumulació per lactància  
La treballadora o el treballador té dret a una hora d'absència del treball que pot dividir-se en dues fraccions, fins que el fill o la filla tinga nou mesos.   
La dona per la seua voluntat, pot substituir aquest dret per una reducció de la seua jornada en mitja hora amb la mateixa finalitat o acumular-ho en jornades completes en els termes establerts en la negociació col·lectiva, que en el cas d'aquest conveni és de 15 dies.  
Aquest permís pot ser gaudit indistintament pel pare o per la mare en el cas que ambdós treballen (Llei d'igualtat de 23 de març de 2007).  
Els esmentats còmputs horaris tenen consideració de temps efectiu de treball amb caràcter general.  
Art. 74. Maternitat   
Les empreses, els centre i les entitats afectats per aquest conveni s'han d'atendre al que es regula en la Llei 39/1999 de conciliació de la vida familiar i laboral de les persones treballadores i en la Llei 3/2007, de 22 de març, per a la igualtat efectiva de dones i homes.  
Les treballadores, per part, tenen dret a 16 setmanes retribuïdes, 18 en cas de part múltiple, distribuïdes a opció de la interessada, sempre que sis setmanes siguen immediatament posterior al part. En cas que el pare i la mare treballen, aquesta, en iniciar-se el període de descans per maternitat, pot optar perquè el pare gaudisca d'una part determinada i ininterrompuda del període de descans posterior al part, bé de forma simultània o successiva amb el de la mare, llevat que en el moment de fer-se efectiu, la incorporació al treball de la mare comporte un risc per a la seua salut.  
Les treballadores en situació de llicència a causa d'embaràs han de percebre el 100% de la seua retribució.  
Art. 75. Paternitat  
En els casos de naixement de fill, d'adopció o d'acolliment, el treballador té dret a la suspensió del contracte durant 13 dies ininterromputs, ampliables en el cas de part, d'adopció o acolliment múltiples en dos dies més per cada fill a partir del segon. Aquesta suspensió és independent del gaudiment compartit dels períodes de descans per maternitat regulats.  
El treballador que exercisca aquest dret pot fer-ho durant el període comprés des de la fi del permís per naixement de fill, fins que finalitze la suspensió del permís de maternitat o immediatament després de la fi d'aquesta suspensió.  
La suspensió del contracte pot gaudir-se en règim de jornada completa o en règim de jornada parcial amb un mínim del 50%, després d'acord entre l'empresari i el treballador. El treballador ha de comunicar-ho a l'empresari amb una antelació mínima de 15 dies.  
Aquesta suspensió té consideració de temps efectiu de treball.  
Art. 76. Riscos durant l'embaràs i la lactància natural  
Els serveis de prevenció de l'empresa han de valorar quins llocs de treball són considerats de risc per a la salut de la treballadora embarassada, del fetus i del xiquet o de la xiqueta en desenvolupament, així com per a tota aquella treballadora que es troba en situació de lactància natural.  
Per a aquestes situacions aquest conveni es remet a la legislació vigent a l'efecte; especialment a la Llei 31/1995 de prevenció de riscos laborals, que en l'article 5, apartat 4 i en l'article 26, apartats 2 i 4 regulen aquestes situacions; aquest articulat s'ha introduït i/o modificat per la LO 3/2007, per a la igualtat efectiva de dones i homes, en la disposició addicional dotze.  
En tot cas, es manté la quantia de la prestació legal que és del 100% de la base reguladora per a aquestes situacions.  
Art. 77. Cura de menors o familiars que no puguen valer-se per si mateix  
El personal que per raons de guarda tinga a la seua cura algun menor de vuit anys o a una persona amb discapacitat física, psíquica o sensorial que no exercisca activitat retributiva, té dret a una reducció de la jornada de treball, amb la disminució proporcional del salari entre, almenys, un octau i un màxim de la meitat de la durada d'aquesta. Té el mateix dret qui necessite encarregar-se de la cura directa d'un familiar fins al segon grau de consanguinitat o afinitat que, per raons d'edat, d'accident o de malaltia no puga valer-se per si mateix i, que no exercisca activitat retribuïda.  
Aquest permís no poden gaudir-lo simultàniament dos treballador del centre pel mateix subjecte causant. La concreció horària de la reducció de jornada correspon al treballador o a la treballadora, qui ha d'avisar l'empresari amb quinze dies d'antelació a la data en què es reincorpore a la seua jornada ordinària.  
Art. 78. Adopció i acolliment  
En els casos d'adopció i acolliment de menors fins a sis anys, el permís té una durada de setze setmanes ininterrompudes, ampliables en el cas d'adopció o acolliment múltiple en dues setmanes més per cada fill a partir del segon. Aquest permís també es gaudeix en els casos d'adopció o acolliment de menors, majors de sis anys, quan es tracte de menors discapacitats o que per les seues circumstàncies i experiències personals o que, per vindre de l'estranger, tinguen especials dificultats d'inserció social i familiar, acreditades com cal per serveis socials competents. En cas que la mare i el pare treballen, el permís es distribueix a opció dels interessats, que poden gaudir-lo de forma simultània o successiva, sempre amb períodes ininterromputs.  
En els casos d'adopció internacional, quan siga necessari el desplaçament previ dels pares al país d'origen de l'adoptat, el període de suspensió pot iniciar-se fins a quatre setmanes abans de la resolució per la qual es constitueix l'adopció.  
Els treballadors i les treballadores en situació de llicència derivada d'adopció o d'acolliment perceben el 100% de la seua retribució.  
CAPÍTOL II  
Excedències  
Art. 79. Excedència voluntària  
Els treballadors i les treballadores poden sol·licitar una excedència voluntària per un període no inferior a tres mesos, ni superior a cinc anys, amb reserva del lloc de treball.  
L'excedència s'entén concedida sense dret a cap retribució. Es sol·licita sempre per escrit amb una antelació d'almenys trenta dies a la data del seu inici, si no és per causes demostrables de necessitat urgent, i ha de rebre contestació escrita per part del centre en el termini de cinc dies. Durant la situació d'excedència, el lloc de treballa queda coberta per un suplent. Aquest cessa en la seua comesa i dóna per finalitzada la seua realització laboral en el moment de la incorporació del titular. EL treballador o la treballadora ha d'acreditar almenys un any d'antiguitat en l'empresa, en el centre o en l'entitat i no pot optar a una nova excedència fins a transcorreguts tres anys de treball efectiu, després d'esgotada l'anterior.  
Art. 80. Excedència forçosa  
L'excedència forçosa dóna dret a la conservació del lloc de treball i al còmput de l'antiguitat. Es concedeix per:  
a. per designació o elecció per a un càrrec públic  
b. per malaltia, una vegada transcorregut el termini d'incapacitat temporal i, per tot el temps que el treballador o la treballadora romanga en situació d'invalidesa provisional.  
c. qualsevol altra que legalment s'establisca.  
Art. 81. Excedència forçosa per a l'exercici de funcions sindicals  
El treballador o la treballadora que siga elegit per a un càrrec sindical, d'àmbit local o superior, pot sol·licitar una excedència forçosa especial per tot el temps que dure el seu nomenament, amb reincorporació automàtica al seu lloc de treball, una vegada s'acabe aquesta.  
Art. 82. Excedència especial per maternitat, adopció i cura de familiars  
Els treballador i les treballadores tenen dret a un període d'excedència de durada no superior a cinc anys per a atendre a la cura de cada fill, tant si ho és per naturalesa, com per adopció, o en els casos d'acolliment, tant permanent com preadoptiu, encara que aquests siguen provisionals, a comptar des de la data de naixement o, si és el cas, de la resolució judicial o administrativa.  
També tenen dret a un període d'excedència de durada no superior a tres anys, els treballadors i les treballadores per a atendre a la cura d'un familiar fins al segon grau de consanguinitat o d'afinitat o de parella de fet reconeguda de conformitat amb la Llei 1/2001 de 6 d'abril de GV, que per raons d'edat, d'accident, de malaltia o de discapacitat no puga valdre's per si mateix, i no exercisca activitat retribuïda.  
L'excedència establerta en aquest apartat, el període de durada de la qual pot gaudir-se de manera fraccionada, constitueix un dret individual dels treballadors, homes i dones, no obstant això si dos treballadors de la mateixa empresa generaren aquest dret pel mateix subjecte causant, l'empresari pot limitar el seu exercici simultani per raons justificades de funcionament de l'empresa.  
Art. 83. Reincorporació per fi d'excedència  
Com a norma comuna a totes les situacions d'excedència establertes, si el treballador o la treballadora desitja incorporar-se a l'empresa, al centre o a l'entitat, després de l'acabament del període de l'excedència, ha de sol·licitar-ho en el termini de 30 dies abans que finalitze aquest període.  
A l'acabament del període d'excedència, el treballador o la treballadora ha de disposar de 30 dies per reincorporar-se al seu lloc de treball. La data de reincorporació elegida pel treballador o la treballadora ha de ser notificada a l'empresa al llarg de l'última setmana del període d'excedència.  
El titular de l'empresa, el centre o l'entitat ha de ratificar, per escrit, a l'esmentat treballador o treballadora la data de reincorporació sol·licitada.  
Si durant el temps d'excedència la vacant haguera estat coberta per un suplent, aquest cessa en la seua comesa i la seua relació laboral acaba en el moment de reincorporació del titular.  
L'excedència es concedeix sempre per un termini determinat. Un mes abans de la fi d'aquest termini, el treballador excedent ha de sol·licitar per escrit la seua reincorporació o bé sol·licitar la pròrroga de la seua situació d'excedència per un nou període determinat, sense que puga excedir de cinc anys en còmput total. L'empresari està obligat a concedir la sol·licitud del treballador o de la treballadora excedent.   
Art. 84. Incapacitat temporal i invalidesa permanent  
En el supòsit d'incapacitat temporal, el contracte roman suspés durant tot el temps que dure la invalidesa, fins i tot en el període que l'empresa, el centre o l'entitat haja deixat de cotitzar a la Seguretat Social.  
En el supòsit d'invalidesa permanent total o per a la professió habitual, invalidesa absoluta o gran invalidesa, el contracte roman suspés durant dos anys a comptar des de la data de la resolució que la va declarar si, segons l'opinió de l'òrgan de qualificació, la situació d'incapacitat del treballador o de la treballadora serà previsiblment objecte de revisió per milloria que permeta la reincorporació al lloc de treball i, així s'indique en la resolució administrativa.  
Durant el temps de suspensió es computa l'antiguitat.  
Art. 85. Jubilacions  
S'estableix la jubilació als 65 anys per a tots els treballadors i les treballadores afectats/ades per aquest conveni. No obstant això, aquells treballadors i treballadores que no tinguen cobert el termini legal mínim de cotització que els garantisca la jubilació, poden continuar a l'empresa fins que s'acomplisca l'esmentat termini o aquest requisit.  
De mutu acord amb l'empresa, el centre o l'entitat, tot el personal, a partir dels 55 anys, pot acollir-se a la reducció de la seua activitat laboral principal a la meitat de la jornada que s'estipula en el Conveni per a la seua categoria laboral; i completar amb altres activitats afins al seu lloc de treball o titulació, la resta de la jornada.  
TÍTOL VI  
MILLORES SOCIALS  
Art. 86. Roba de treball  
Les empreses, els centres o les entitats han de proporcionar roba de treball dues vegades a l'any, al personal que, segons les seues funcions o costums, la necessiten. Quan l'empresa no els facilite la roba de treball, l'empresa, el centre o l'entitat li ha de pagar per aquest concepte la quantitat de 78,35 € per a l'any 2008 i de 79'92 € per a 'any 2009.  
Art. 87. Manutenció i allotjament  
El personal afectat per aquest conveni té els drets següents:  
1. El personal que atenga els serveis de menjador i cuina té dret a manutenció els dies que exercisca la seua activitat laboral i coincidisca l'horari de menjars amb la seua jornada diària.  
2. El personal interí té dret a manutenció i allotjament.  
Art. 88. Assegurances de responsabilitat civil i d'accidents  
Totes les empreses, els centres o les entitats afectats per aquest conveni ha de tenir dues pòlisses d'assegurances que garantisquen les cobertures de responsabilitat civil i accidents individuals de tot el personal afectat per aquest conveni.  
D'aquesta pòlissa és contractant, beneficiària i dipositària l'empresa.  
Les empreses, els centres o les entitats afectades per aquest conveni han de disposar d'aquesta pòlissa en el termini de dos mesos, a partir de la publicació d'aquest conveni i, n'han de notificar als representants dels treballadors i de les treballadores els detalls i els procediments a seguir en cas de sinistre.  
Ha d'estar assegurat tot el personal de l'empresa, del centre o de l'entitat que figure donat d'alta en el Règim de la Seguretat Social mitjançant acreditació a través dels butlletins TC-2. així com, nominalment tots els treballadors i les treballadores en situació d'excedència forçosa.  
Les garanties i les cobertures de les pòlisses ressenyades són les següents:  
- Responsabilitat civil: que puguen incórrer els assegurats o les assegurades amb motiu de les seues actuacions exclusivament professionals, amb inclusió de fiança i defensa criminal i exclusió de riscos que puguen ser assegurats per la branca d'automòbils i de qualsevol dany immaterial que no siga conseqüència directa dels danys materials i/o corporals garantits per aquesta pòlissa.  
Prestació màxima per sinistre: 30.050,61 €  
Accidents individuals: cobreix l'assistència mèdica, quirúrgica i farmacèutica en cas d'accident sofert pels assegurats i per les assegurades, tant en l'exercici de la professió com en la vida privada; en qualsevol part del món i sense cap exclusió que les establertes legalment i les comunament establertes per les companyies asseguradores.  
Capital assegurat en cas de mort: 18.030,36 €  
Capital assegurat en cas d'invalidesa permanent: 30.050,61 €  
Hi ha uns percentatges sobre aquesta última xifra per a les pèrdues o les inutilitats absolutes de membres.  
No hi ha una indemnització diària per pèrdua d'hores de treball. Els drets d'aquest grup són compatibles amb qualsevol altre.  
TÍTOL VII  
DEFENSA DAVANT SITUACIONS   
DE VIOLÈNCIA I ASSETJAMENT  
Art. 89. Violència de gènere  
Les empreses, els centres o les entitats afectades per aquest conveni s'atenen a allò regulat en la Llei orgànica 1/2004, de 28 de desembre, de mesures de protecció integral contra la violència de gènere.  
La treballadora víctima de violència de gènere té dret, per a fer efectiva la seua protecció o el seu dret a l'assistència social integral, a la reducció de la jornada de treball amb disminució proporcional del salari o a la reordenació del temps de treball, a través de l'adaptació de l'horari, de l'aplicació de l'horari, de l'aplicació de l'horari flexible o d'altres formes d'ordenació del temps de treball que s'utilitzen en l'empresa, de conformitat amb l'ET i amb l'articulat d'aquest conveni.  
La treballadora víctima de violència de gènere que es veja obligada a abandonar el lloc de treball a la localitat on prestava els seus serveis, per a fer efectiva la seua protecció o el seu dret a l'assistència social integral, té dret preferent a ocupar altre lloc de treball, de similar o d'igual categoria, de conformitat amb l'art. 40.3 bis de l'ET.  
En aquests casos, davant de la sol·licitud de la treballadora a l'empresa aquesta està obligada a comunicar a la treballadora les vacants que hi ha en aquest moment o les que es pogueren produir en el futur.  
EL trasllat o el canvi de centre té una durada inicial de sis mesos, durant els quals l'empresa té l'obligació de reservar el lloc de treball que anteriorment ocupava la treballadora.  
Una vegada finalitzat aquest període, la treballadora pot optar entre el retorn al seu lloc de treball anterior o la continuïtat en el nou. En aquest últim cas, decau l'esmentada obligació de reserva.  
La treballadora víctima de violència de gènere pot, de mutu acord, suspendre el contracte de treball amb dret a reserva del lloc de treball. Aquesta suspensió té una durada inicial que no pot superar els sis mesos, llevat que de les actuacions judicials de tutela judicial resultaren que l'efectivitat del dret de protecció de la víctima requerís la continuïtat de la suspensió. En aquest cas, el jutge pot prorrogar la suspensió per períodes de tres mesos, amb un màxim de divuit mesos, de conformitat a l'art. 48'6 de l'ET.  
A l'efecte de l'article 52d) del RD 1/1995, de 24 de març pel qual s'aprova el Text refós de la Llei de l'Estatut dels treballadors no es computen com a faltes d'assistència les motivades per la situació física o psicològica derivada de la violència de gènere, acreditada pels serveis socials d'atenció o pels serveis de salut, segons que corresponga.  
TÍTOL VIII  
DRETS SINDICALS  
Art. 90.Drets sindicals  
Els comités d'empresa, els delegats i les delegades de personal i les seccions sindicals tenen, entre altres, els drets i funcions següents:  
a. Ser informat prèviament i per escrit de totes les sancions imposades en el seu centre de treball per faltes lleus, greus i molt greus.  
b. Conéixer, almenys trimestralment, les estadístiques sobre l'índex d'absentisme i les seues causes, els accidents de treball i les malalties professional i les seues conseqüències, els índex de sinistres, els estudis periòdics o especials del medi ambient laboral i els mecanismes de prevenció que utilitzen.  
c. De vigilància en l'acompliment de les normes vigents en matèria laboral, de Seguretat Social, ocupació i, també en la resta dels pactes, les condicions i els usos en vigor de l'empresa; i formular, si és necessari, les accions legals pertinents davant d'aquesta i dels organismes o tribunals competents.  
d. De vigilància i control de les condicions de seguretat i salut en l'exercici del treball a l'empresa; els delegats i les delegades de prevenció perquè puguen complir les funcions que la Llei de prevenció de riscs laboral els encomana han de disposar d'un crèdit horari, mínim de 30 hores per a la seua formació en matèria de prevenció de riscos laborals, sense càrrec al crèdit horari sindical ni tampoc al previst per a l'exercici de les facultats i les competències establertes en la LPRL. La formació en matèria de prevenció ha de ser facilitada i costejada per l'empresa. S'ha de realitzar dins de l'horari laboral.  
e. Els delegats de personal, els delegats de comité d'empresa i/o els treballadors i les treballadores designats per a la negociació del Conveni, disposen durant el període de temps que duren les negociacions, dels permisos retribuïts que hi siguen necessaris. Per a la utilització d'aquest dret han de preavisar el seu cap immediatament superior amb una antelació de 48 hores.  
f. S'ha de disposar a tots els centres de treball de taulers d'anuncis sindicals, de dimensions suficients i col·locats en llocs visibles, un per a la informació del comité d'empresa i altre per a cadascuna de les seccions sindicals. L'empresa durà a terme la instal·lació, d'acord amb els representants dels treballadors i de les treballadores. És responsabilitat dels responsables sindicals la col·locació, als taulers d'anuncis, d'aquells avisos i comunicacions que s'hagen d'efectuar i es creguen pertinents. S'ha de facilitar la comunicació a través de mitjans informàtics.  
g. Cap treballador o treballadora pot ser discriminat a causa de la seua afiliació, i poden expressar amb llibertat les opinions i, també, publicar i distribuir les publicacions d'interés laboral o social, sense pertorbar el desenvolupament normal del treball.  
Tot treballador o tota treballadora pot ser elector i elegible per ostentar càrrecs sindicals, sempre que reunisca els requisits establerts en l'Estatut dels treballadors i la LOLS.  
h. L'empresa ha de facilitar als comités d'empresa, als delegats de personal i a les seccions sindicals, els locals i els mitjans necessaris que s'estimen necessaris per a l'adequat compliment de les seues funcions.  
Art. 91. Assemblees  
Els delegats de personal, els comités d'empresa, les seccions sindicals o el 20% del total de la plantilla, en aquells centres de treball de més de 50 treballadors i treballadores i el 30% en els de menys de 50 treballadors i treballadores, poden convocar reunions amb un mínim d'antelació de 24 hores, comunicant-ho prèviament a l'empresa. (Modificats pels articles 77, 78 i 79 de l'Estatut dels treballadors).  
Art. 92. Acumulació d'hores sindicals  
Per facilitar l'activitat sindical a l'empresa, comarca, intercomarcal, comunitat autònoma o Estat, les centrals sindicals amb dret a formar part de la mesa negociadora del Conveni poden acumular les hores dels distints representants del sector a qualsevol empresa, centre o entitat.  
Per fer efectiu el que estableix aquest article, els sindicats han de comunicar a l'organització patronal corresponent el desig d'acumular les hores dels seus delegats i delegades.  
Les organitzacions legitimades per a la negociació d'aquest conveni poden pactar amb les administracions competents els acords de permanents sindicals que hi corresponguen.  
Mentre no s'arribe a acords amb administracions competents, l'import del salari i les càrregues socials dels permanents sindicals corresponen a les empreses, als centres o a les entitats signants d'aquest conveni i adherides a aquest, proporcionalment segons el nombre de treballadors i treballadores pertanyents a aquesta empresa, centre o entitat que estiguen establerts en l'àmbit personal d'aquest conveni.  
TÍTOL IX  
RÈGIM DISCIPLINARI  
Art. 93. Règim disciplinari  
Els treballadors i les treballadores poden ser sancionats segons l'incompliment laboral, d'acord amb la graduació de faltes i sancions següents:  
a) Faltes lleus  
1. El retard i la negligència en l'acompliment de les seues funcions, així com la utilització indeguda dels locals, els materials o els documents de l'empresa, llevat que per l'evident gravetat, puga ser considerada greu.  
2. La no comunicació, amb l'antelació necessària, de la falta d'assistència al treball per causa justificada, llevat que es comprove impossibilitat de fer-ho.  
3. Les faltes repetides de puntualitat sense causa justificada de tres a mes.  
4. L'abandonament del lloc de treball sense causa justificada, excepte en el supòsit que aquest originés una situació de desprotecció, d'abandonament, de desatenció o creara una situació de risc per als menors atesos; en aquest cas, es pot considerar com a falta greu o molt greu segons el dany als menors que es derive d'aquesta conducta.  
b) Faltes greus  
1. La desobediència a les instruccions dels seus superiors en matèria dels seus treball, amb perjudici per a l'empresa, centre o entitat, o als menors o famílies ateses.  
2. Les faltes repetides de puntualitat sense causa justificada durant més de cinc dies i menys de deu al mes.  
3. La reincidència en la comissió de fins a tres faltes lleus tot i que siguen de diferent naturalesa dins d'un mateix trimestre, sempre que es produïsca sanció per aquest motiu.  
4. La falta d'assistència al treball no justificada durant més de tres dies al mes.  
5. Aquelles conductes que estan determinades com a assetjament per l'Institut Nacional de Seguretat i Higiene del Treball en nota tècnica preventiva, per l'Estatut dels treballadors o per la normativa que si escau ho desenvolupe.  
c) Faltes molt greus:  
1. Fer coneixedores dades que afecten la intimitat dels menors o familiars atesos.  
2. El frau, la deslleialtat i l'abús de confiança en les gestions encomanades i qualsevol conducta constitutiva de delicte dolorós.  
3. Les faltes reiterades de puntualitat no justificades durant més de 10 dies al mes o durant més de 30 dies en el trimestre.  
4. Els maltractaments de paraula o d'obra i l'abús d'autoritat als treballadors i a les treballadores i als usuaris.  
5. L'obtenció de beneficis econòmics o en espècie dels usuaris del centre o de les seues famílies.  
6. Apropiar-se d'objecte, documents, material, etc. dels usuaris del centre o del personal o del mateix centre.  
7. Qualsevol obstacle a l'exercici de les llibertats públiques i dels drets sindicals.  
Art. 91. Sancions  
Les sancions que poden imposar-se són les següents:  
1. Per falta lleu: amonestació verbal o escrita.  
2. Per falta greu: suspensió d'ocupació i sou de 3 a 14 dies  
3. Per falta molt greu: suspensió d'ocupació i sou de 15 a 30 dies amb avís o sense avís d'acomiadament; acomiadament.  
Les anotacions desfavorables que, com a conseqüència de les sancions imposades pogueren fer-se constar en els expedients personals quedaran cancel·lades en complir-se els terminis de dos, quatre o vuit mesos, segons es tracte de falta lleu, greu o molt greu.  
Art. 95. Tramitació i prescripció  
Les sancions s'han de comunicar motivadament per escrit a l'interessat o a la interessada per al seu coneixement i efecte i, s'ha de notificar al comité d'empresa o als delegats de personal i a la secció sindical a què pertanya l'afectat.  
Per a la imposició de sancions, per falta molt greu, és preceptiva la instrucció d'expedient sumari. Aquest expedient s'incoa amb el coneixement previ de la infracció; i es remet a l'interessat o a la interessada un aplec de càrrecs amb exposició dels fets suposadament constitutius de falta. D'aquest expedient es trasllada al comité d'empresa o als delegats de personal, i a la secció sindical a què pertanya l'afectat o l'afectada, perquè per ambdues parts i en el termini de cinc dies puguen manifestar a l'empresa a allò que consideren convenient per a l'esclariment dels fets.  
Una vegada transcorregut el termini i, tot i que el comité, els delegats, la secció sindical, el treballador o la treballadora, o ambdós, no hagen fet ús del dret que se li confereix a formular al·legacions, es procedeix a imposar al treballador o a la treballadora la sanció que es crega oportuna, d'acord amb la gravetat de la falta i el que estipula aquest conveni.  
És absolutament indispensable la tramitació d'expedient contradictori per a la imposició de sancions, qualsevol que fóra la seua gravetat, quan es tracte de membres del comité d'empresa, delegats d'empresa o membres amb càrrecs de responsabilitat de les seccions sindicals, tant si es troben en actiu dels seus càrrecs sindicals, com si encara es troben en el període reglamentari de garanties.  
Les faltes lleus prescriuen als 10 dies, les greus als 20 dies i les molt greus als 55 dies a partir de la data en què es té coneixement; i, en tot cas, als sis mesos d'haver-se comés.  
Art. 96. Infraccions dels empresaris  
Davant la suposada omissió o acció comesa pels titulars de les empreses, els centres o les entitats que siguen contràries a allò que es disposa en aquest conveni i la resta de disposicions legals, el personal contractat, a través dels representants legals dels treballadors i de les treballadores, ha de tractar de corregir, en primera instància, la suposada infracció apel·lant verbalment o per escrit al titular de l'empresa.  
Si en el termini de quinze dies des de la notificació oficial al titular, no haguera rebut solució o aquesta no fóra satisfactòria per al reclamant, pot incoar expedient davant de la Comissió Paritària de Conciliació, Arbitratge i Interpretació, la qual, en el termini màxim de vint dies des de la seua recepció, ha d'emetre dictamen.  
Qualsevol de les parts podrà apel·lar al dictamen de la Inspecció de Treball o Conselleria d'Hisenda, Economia i Ocupació.  
En tot cas, s'ha d'actuar segons allò que s'estableix en les disposicions legals vigents i especialment en allò que estableix la Llei 8/1988 de 7 d'abril, sobre infraccions i sancions d'ordre social.  
DISPOSICIONS TRANSITÒRIES  
Primera  
Durant la vigència d'aquest conveni col·lectiu, es faculta, a la Comissió Paritària creada, per reclassificar les categories professionals dels treballadors i de les treballadores dels centres afectats per aquest conveni, amb les categories professionals que hi apareixen com a annex.  
Així mateix, la Comissió Paritària manté l'estudi per a l'homologació professional dels treballadors i de les treballadores que a la data de la publicació d'aquest, realitzen i hagen realitzat de forma continuada durant quatre anys les funcions de les categories professionals definides en aquest conveni. L'esmentada homologació es realitza, bé directament, bé mitjançant negociació amb l'administració competent.  
La Comissió Paritària queda facultada per a redefinir les figures professionals en atenció a les noves titulacions acadèmiques que s'estan incorporant en el sector.  
Segona  
Per tal de millorar la qualitat del servei a prestar, les parts signants d'aquest conveni col·lectiu es comprometen a impulsar la creació de meses tripartites en les quals participen l'administració pública i les organitzacions patronals i sindicals signants d'aquest conveni col·lectiu. Aquestes meses tripartites fixen i vetllen pel compliment dels criteris generals del servei, així com d'establir les plantilles adequades per a les ràtios necessàries entre usuàries i treballadores per tal optimitzar el servei a prestar.  
Tercera  
Els delegats i les delegades de personal i comités d'empresa elegits i adscrits a l'empara d'aquest conveni col·lectiu computen també en l'àmbit estatal a l'efecte de fixar la representació sindical en l'àmbit nacional.   
DISPOSICIÓ ADICIONAL  
Les organitzacions signants del Conveni i les empreses afectades pel seu àmbit funcional han de garantir la igualtat d'oportunitats entre homes i dones, així com, el respecte a la intimitat i a la consideració deguda a la seua dignitat, compresa la protecció enfront de l'assetjament per raó d'origen racial o ètnic, religió o conviccions, discapacitat, edat o orientació sexual, i enfront de l'assetjament sexual i de l'assetjament per raó de sexe o qualsevol altra condició de conformitat amb la legislació vigent, jurisprudència i directiva comunitària. S'ha de posar especial atenció pel que fa als compliments d'aquests preceptes en l'accés i estabilitat de l'ocupació. Es posarà especial atenció quant als compliments d'aquests preceptes en l'accés i l'estabilitat de l'ocupació.   
DISPOSICIÓ FINAL  
Única  
Es respecten com a drets adquirits les condicions de jornada, vacances i retribucions més beneficioses que estigueren gaudint els treballadors i les treballadores abans de l'entrada en vigor d'aquest conveni i s'ha de conservar com a dret ad personam i, no poden ser ni absorbibles ni compensables.  
ANNEX I  
CATEGORIES  
CAPÍTOL I  
Categories professionals  
- Les definicions corresponents a les diferents categories són les que figuren en aquest annex, que forma part integrant d'aquest conveni  
- Les categories professionals especificades a continuació té caràcter enunciatiu i no superen l'obligació per a l'empresa de tenir-les proveïdes totes aquestes.  
- Pel que fa a la facultat per organitzar el treball que estableix l'article 13 d'aquest conveni, en aquelles empreses l'àmbit de les quals abrace diversos camps d'activitat o de sector (acolliment residencial de menors, intervenció familiar, centres de dia, etc.) a la proposta de l'empresa es pot reduir la mobilitat dins d'aquesta categoria professional, i respectar les limitacions legals en cada moment.  
- La titulació requerida per a l'exercici de les diferents categories professionals, està condicionada a allò establert per l'Institut Nacional de Qualificacions o en els convenis o subvencions subscrits amb qualsevol de les administracions públiques. Si les administracions modificaren els requisits acadèmics o professionals necessaris per a l'exercici d'una categoria professional, la Comissió Paritària ha de vetllar i negociar amb l'administració els terminis i mitjans per a l'habilitació dels treballadors i de les treballadores.   
Grup A: Titulats superiors:  
Personal d'Atenció Directa  
Són aquelles persones controlades d'acord amb la seua titulació de grau superior per exercir les labors pròpies de la seua especialitat.  
S'agrupen dins d'aquesta categoria: psicòlegs i psicòlogues, pedagogs i pedagogues, psicopedagogs i psicopedagogues, metges i metgesses, i qualsevol especialitat que puga necessitar l'empresa per al normal desenvolupament de la seua activitat.  
Grup B: Titulats mitjans:  
Personal d'Atenció Directa  
Són aquelles persones contractades d'acord amb la funció de la seua titulació de grau, de diplomatura universitària i de l'habilitació corresponent per a exercir funcions pròpies de la seua especialitat.  
B.1. Treballador/a social  
És la persona que, amb la titulació corresponent exerceix les funcions següents: planificar, projectar, calcular, aplicar i avaluar la situació i el desenvolupament de cada cas en coordinació amb la direcció del centre, l'equip tècnic i els professionals que actuen amb els menors, els joves i les seues famílies dins de les atribucions que el Pla de centre o programa específic li confereixen, utilitzant les tècniques pròpies de la seua especialitat.  
B.2. Diplomat/ada universitari/ària en infermeria (DUE)  
És la persona que, segons la seua titulació, exerceix les funcions sanitàries pròpies de la seua especialitat.  
B.3. Educador/a.  
És qui, amb la titulació adequada o habilitació corresponent, realitza tasques d'intervenció directa amb els menors i/o famílies. Són funcions de l'educador/a participar amb els tècnics, sota la direcció del director/a corresponent, en l'estudi i l'elaboració del pla d'intervenció de cada subjecte o grup i, específicament, posar en pràctica l'esmentat pla i els objectius a desenvolupar que corresponguen a la seua competència professional.  
B.4. Professor/a de suport.  
És qui, amb la titulació adequada, imparteix classe a grups de menors donant suport als seus estudis.  
Grup C:  
S'agrupen en aquesta categoria tots aquells professionals que són contractats preferentment segons la seua titulació de batxiller, FP II, mòduls formatius de grau superior establerts per l'Institut Nacional de Qualificacions (INCUAL) o experiència demostrada, per exercir funcions pròpies de la seua especialitat.  
Pertanyen a aquest grup les categoria professionals següents:  
Personal d'Atenció Directa  
C.1. Educador/a   
És qui, amb la titulació requerida, forma part de l'equip educatiu.  
Realitza la seua tasca, fonamentalment, en horari nocturn o períodes de vacances caps de setmana i dies no lectius dels menors.  
Són les seues funcions quan treballa de nit: supervisar, vigilar i donar resposta davant possibles emergències que ocorren en el grup a càrrec seu durant l'horari de treball. Ha de rebre informació quotidiana d'allò ocorregut en el grup, igualment, ha d'informar de tot el que fóra rellevant.  
Són funcions quan treballa en caps de setmana, vacances i dies no lectius: programar, preparar i executar activitats d'oci educatiu, en col·laboració amb els educadors corresponents i sota la direcció del director/a.  
Dins de la seua jornada computada en períodes setmanals, quinzenals o altres de major durada, segons la planificació anual del centre, disposa del temps necessari per a la participació a les reunions de programació, seguiment i avaluació que calguen, així com per a la formació.  
C.2.Mestre/ssa de taller:  
És qui amb els coneixements suficients desenvolupa activitats formatives per a l'ocupació amb els menors en els tallers d'inserció sociolaboral, encarregant-se del manteniment i bon funcionament d'aquests.  
C.3. Tècnic en integració social:  
És qui amb la titulació requerida, forma part de l'equip educatiu.  
Són les seues funcions durant l'horari que li corresponga, intervenir en l'àmbit de les seues competències professionals amb els menors i/o altres usuaris al seu càrrec en les accions de suport educatiu i d'integració social, laboral i cultural.  
C.4. Tècnic en Animació Sociocultural (TASOC):  
És qui amb la titulació adequada o l'habilitació corresponent col·labora directament en l'organització i en la realització de les activitats culturals, d'oci i vida social dels menors.  
Són funcions seues programar, preparar i executar activitats d'animació cultural, oci i temps lliure educatiu i de centre, en col·laboració amb els educadors corresponents i sota la supervisió de la direcció del centre.  
C.5.Tècnic en Animació d'Activitats Físiques i Esportives (TAFAD):  
És qui amb la titulació adequada o l'habilitació corresponent col·labora directament en l'organització i en la realització de les activitats físico/esportives.  
Són funcions seues programar, preparar, ensenyar i dinamitzar jocs i activitats físiques i esportives i recreatives individuals i d'equip, en col·laboració amb els educadors corresponents i sota la supervisió de la direcció del centre.  
C.6. Monitor/a de tallers  
És qui, amb els coneixement suficients desenvolupa activitats formatives amb els menors als tallers i, se n'encarrega del manteniment i del bon funcionament .  
C.7. Cap de cuina i tècnic en restauració:  
És qui dirigeix a tot el personal d'aquesta, es responsabilitza de l'adquisició, cura i condimentació dels aliments i te cura del seu servei en les condicions que cal, vetllant pel compliment de la normativa sobre menjadors col·lectius i manipulació d'aliments.  
C.8. Cap d'Administració  
És qui té al seu càrrec la direcció administrativa i/o la Secretaria de l'empresa.  
Personal d'Administració i Serveis  
Grup D:  
Pertanyen a aquest grup tots aquells treballadors i treballadores que, preferentment amb titulació de graduat escolar, FP I, mòduls formatius de grau mitjà establerts per l'Institut Nacional de Qualificacions (INCUAL) o experiència demostrada són contractades per a exercir funcions pròpies de la seua especialitat.  
D.1. Oficial 1ª administratiu  
És qui exerceix funcions burocràtiques o comptables que exigisquen iniciativa i responsabilitat.  
D.2. Auxiliar administratiu  
Comprén aquesta categoria el treballador o a la treballadora que realitza funcions administratives i burocràtiques, sota la direcció del seu immediat superior, que pot ser el director o l'empresari.  
D.3. Cuiner/a  
És l'encarregat de la preparació dels aliments responsabilitzant-se del bon estat i presentació, així com de la pulcritud del local i dels estris de cuina. En cas de no haver-hi el cap de cuina ha de vetllar pel compliment de la normativa sobre manipulació d'aliments.  
D.4. Governant/a  
És qui té al seu càrrec la coordinació del personal de neteja, distribueix el servei per a una millor atenció de les dependències de l'empresa i es responsabilitza de les claus d'armaris, llenceria, estris i productes de neteja i altre material domèstic divers.  
D.5. Conductor/a  
És qui, amb el carnet exigit per la legislació vigent per als serveis públics de transport trasllada els menors.  
Grup E:  
Pertanyen a aquest grup aquells treballadors i treballadores que, sense cap altre requisit de titulació, són contractats per a realitzar les funcions de:  
Personal d'Administració i Serveis  
E.1. Conserge-porter  
És qui até les necessitats del centre de treball, quant a la conservació de les seues distintes dependències. encarregat de la recepció de visites, telefonades, fotocòpies, etc.  
Até la vigilància de les dependències i té cura d'obrir i tancar amb puntualitat; hi evita l'accés a les persones no autoritzades. Ha de fer-se càrrec dels avisos i del lliurament de paquets, cartes, mercaderies, encàrrecs, etc. Encén i apaga els llums en els elements comuns, té cura del funcionament normal dels comptadors, la calefacció i altres equips equivalents, neteja i conserva la zona que se li encomane.  
E.2. Oficial manteniment  
És qui, tenint experiència pràctica en els oficis corresponents, exerceix de manera adequada i realitza treball generals.  
E.3. Sereno   
És qui, de nit i excepcionalment de dia, té al seua càrrec la vigilància de les dependències de l'empresa i, ajuda o supleix, en el seu cas, al porter en la funció d'obrir i tancar portes i en la d'evitar l'accés a persones no autoritzades.  
E.4. Vigilant  
Les seues funcions són la tasca de vigilar i controlar les instal·lacions i els accessos del centre.  
E.5. Marmitó, auxiliar cuina/menjador  
És qui, a les ordres del cap de cuina o cuiner o directament de l'empresari o persona en qui delegue, li ajuda en les seues funcions. Pot fer simultàniament les seues funcions amb les de l'empleat del servei de neteja, costura, rentat, planxa i menjador, així com el suport domèstic.  
E.6. Suport domèstic. Auxiliar de serveis generals  
És qui realitza funcions pròpies d'assistència en una casa: neteja, costura, rentat, planxa, preparació de menjars, compres, etc. Pot fer simultàniament les seues funcions amb les dels empleats del servei de neteja, costura, rentat i menjador.  
TAULES SALARIALS ANYS 2008 I 2009  
Grup O 9909 6739  
Categoria S. Base C. Esp. Antig. Total S. Base C. Esp. Antig. Total   
Psicòleg/a 1.270,42 677,56 42,78 1.947,98 1.302,18 694,50 43,84 1.996,68  
Pedagogo/a 1.270,42 677,56 42,78 1.947,98 1.302,18 694,50 43,84 1.996,68  
Psicopedagogo/a 1.270,42 677,56 42,78 1.947,98 1.302,18 694,50 43,84 1.996,68  
Metge/metgessa 1.270,42 677,56 42,78 1.947,98 1.302,18 694,50 43,84 1.996,68  
Grup B   
Categoria S. Base C. Esp. Antig. Total S. Base C. Esp. Antig. Total   
Treballador/a social 1.228,07 321,83 34,38 1.549,90 1.258,77 329,88 35,24 1.588,65  
ATS 1.228,07 321,83 34,38 1.549,90 1.258,77 329,88 35,24 1.588,65  
Educador/a 1.228,07 321,83 34,38 1.549,90 1.258,77 329,88 35,24 1.588,65  
Professor/a suport 1.228,07 321,83 34,38 1.549,90 1.258,77 329,88 35,24 1.588,65  
Grup C  
Categoria S. Base C. Esp. Antig. Total S. Base C. Esp. Antig. Total   
Educador/a 1.058,69 275,62 25,99 1.334,31 1.085,16 282,52 26,64 1.367,67  
Tècnic/a en Integr. Social 1.058,69 275,62 25,99 1.334,31 1.085,16 282,52 26,64 1.367,67  
Monitor/a tallers 1.058,69 114,45 25,99 1.173,14 1.085,16 117,31 26,64 1.202,47  
Mestre/essa de Taller 1.058,69 275,62 25,99 1.334,31 1.085,16 282,31 26,64 1.367,67   
R.P.V.U.G. / J.N.N.F.Y. 1.058,69 275,62 25,99 1.334,31 1.085,16 282,52 26,64 1.367,67  
Monitor/a oci i temps lliure 1.058,69 114,45 25,99 1.173,14 1.085,16 117,31 26,64 1.202,47  
Cap de Cuina o T.S.en Restauració 1.058,69 114,45 25,99 1.173,14 1.085,16 117,31 26,64 1.202,47  
Cap de Administració 1.058,69 423,48 25,99 1.482,17 1.085,16 434,07 26,64 1.519,22  
Gripo D  
Categoria S. Base C. Esp. Antig. Total S. Base C. Esp. Antig. Total   
Oficial 1ª Administració 846,94 211,73 21,81 1.058,67 868,11 217,02 22,35 1.085,13  
Auxiliar Adminsitratiu 846,94 91,77 21,81 938,71 868,11 94,07 22,35 962,18  
E.7. Empleat del servei de neteja  
És qui até la funció de neteja de les dependències que li encomanen. Podrà fer simultàniament les seues funcions amb les de l'empleat del servei de costura, rentat, planxa, menjador i suport domèstic.  
CAPÍTOL II  
Categories funcionals  
S'agrupen sota aquest epígraf els càrrecs temporals de coordinació i direcció que tot seguit s'especifiquen:  
1r. director/a: és responsable del correcte funcionament de l'entitat i el representant de la titularitat.  
Són funcions seues les següents:  
- És responsable de la gestió global de l'entitat, i es coordina amb els òrgans superiors corresponents.  
- Coordina els programes i supervisa les activitats de tots els sectors i els programes de l'entitat, amb la intenció d'aconseguir un funcionament efectiu del centre.  
- És el responsable davant la titularitat del personal.  
2n . Sotsdirector/a: és qui col·labora amb el director/a en l'acompliment de les seues funcions i el supleix en cas d'absència; a més, realitza les tasques concretes que el director/a li encomane.  
3r. Coordinador/a de programa: Les seues funcions són tècniques i educatives i de coordinació dels diferents equips d'atenció directa dels usuaris sota la supervisió i coordinació del director del centre.   
Aquesta categoria funcional s'elegeix mitjançant procés de promoció interna.  
Cuiner/a 846,94 114,45 21,81 961,39 868,11 117,31 22,35 985,42  
Gobernant/a 846,94 296,43 21,81 1.143,37 868,11 303,84 22,35 1.171,95  
Conductor/a 846,94 169,39 21,81 1.016,33 868,11 173,62 22,35 1.041,74  
 - - - -  
Grup E   
 - - - -  
Categoria S. Base C. Esp. Antig. Total S. Base C. Esp. Antig. Total   
Conserge/a-Porter/a 804,61 338,77 17,61 1.143,38 824,72 347,24 18,05 1.171,96  
Oficial/a manteniment 804,61 211,73 17,61 1.016,34 824,72 217,02 18,05 1.041,75  
Sereno/a 804,61 127,04 17,61 931,65 824,72 130,22 18,05 954,94  
Vigilant/a 804,61 42,35 17,61 846,96 824,72 43,41 18,05 868,13  
Marmitó, auxiliar cuina/menjador 804,61 42,35 17,61 846,96 824,72 43,41 18,05 868,13  
Suport domèstic 804,61 127,04 17,61 931,65 824,72 130,22 18,05 954,94  
Empleat/ada servei neteja 804,61 63,55 17,61 868,16 824,72 65,14 18,05 889,86  
 - - - -  
CATEGORÍES FUNCIONALS   
 - - - -  
Categoria S. Base C. Esp. Antig. Total S. Base C. Esp. Antig. Total   
director/a - 446,17 - 446,17 - 457,32 - 457,32  
Sotsdirector/a - 408,34 - 408,34 - 418,55 - 418,55  
director/a de Programa - 143,68 - 143,68 - 147,27 - 147,27  
\* \* \* \* \*  
ANEXO II: TABLAS SALARIALES  
Grupo C 9004 9101  
Categoría S. Base C. Esp. Antig. Total S. Base C. Esp. Antig. Total   
Psicólogo/a 1.270,42 677,56 42,78 1.947,98 1.302,18 694,50 43,84 1.996,68  
Pedagogo/a 1.270,42 677,56 42,78 1.947,98 1.302,18 694,50 43,84 1.996,68  
Psicopedagogo/a 1.270,42 677,56 42,78 1.947,98 1.302,18 694,50 43,84 1.996,68  
Médico/a 1.270,42 677,56 42,78 1.947,98 1.302,18 694,50 43,84 1.996,68  
 - - - -  
Grupo B   
 - - - -  
Categoría S. Base C. Esp. Antig. Total S. Base C. Esp. Antig. Total   
Trabajador/a Social 1.228,07 321,83 34,38 1.549,90 1.258,77 329,88 35,24 1.588,65  
Diplom. Univ. Enferm. (D.U.E.) 1.228,07 321,83 34,38 1.549,90 1.258,77 329,88 35,24 1.588,65  
Educador/a 1.228,07 321,83 34,38 1.549,90 1.258,77 329,88 35,24 1.588,65  
Profesor/a apoyo 1.228,07 321,83 34,38 1.549,90 1.258,77 329,88 35,24 1.588,65  
 - - - -  
Grupo C   
 - - - -  
Categoría S. Base C. Esp. Antig. Total S. Base C. Esp. Antig. Total   
Educador/a 1.058,69 275,62 25,99 1.334,31 1.085,16 282,52 26,64 1.367,67  
Técnico/a en Integr. Social 1.058,69 275,62 25,99 1.334,31 1.085,16 282,52 26,64 1.367,67  
Monitor/a talleres 1.058,69 114,45 25,99 1.173,14 1.085,16 117,31 26,64 1.202,47  
Maestro/a de Taller 1.058,69 275,62 25,99 1.334,31 1.085,16 282,31 26,64 1.367,67   
W.T.A.H.H. / Q.N.I.A.G. 1.058,69 275,62 25,99 1.334,31 1.085,16 282,52 26,64 1.367,67  
Monitor/a ocio y tiempo libre 1.058,69 114,45 25,99 1.173,14 1.085,16 117,31 26,64 1.202,47  
Jefe/a Cocina o T.S.en Restauración 1.058,69 114,45 25,99 1.173,14 1.085,16 117,31 26,64 1.202,47  
Jefe/a de Administración 1.058,69 423,48 25,99 1.482,17 1.085,16 434,07 26,64 1.519,22  
 - - - -  
Gripo D   
 - - - -  
Categoría S. Base C. Esp. Antig. Total S. Base C. Esp. Antig. Total   
Oficial 1ª Administración 846,94 211,73 21,81 1.058,67 868,11 217,02 22,35 1.085,13  
Auxiliar Administrativo 846,94 91,77 21,81 938,71 868,11 94,07 22,35 962,18  
Cocinero/a 846,94 114,45 21,81 961,39 868,11 117,31 22,35 985,42  
Gobernante/a 846,94 296,43 21,81 1.143,37 868,11 303,84 22,35 1.171,95  
Conductor/a 846,94 169,39 21,81 1.016,33 868,11 173,62 22,35 1.041,74  
Grupo E   
Categoría S. Base C. Esp. Antig. Total S. Base C. Esp. Antig. Total   
Conserje/a-Portero/a 804,61 338,77 17,61 1.143,38 824,72 347,24 18,05 1.171,96  
Oficial/a mantenimiento 804,61 211,73 17,61 1.016,34 824,72 217,02 18,05 1.041,75  
Sereno/a 804,61 127,04 17,61 931,65 824,72 130,22 18,05 954,94  
Vigilante/a 804,61 42,35 17,61 846,96 824,72 43,41 18,05 868,13  
Pinche, auxiliar cocina/comedor 804,61 42,35 17,61 846,96 824,72 43,41 18,05 868,13  
Apoyo doméstico 804,61 127,04 17,61 931,65 824,72 130,22 18,05 954,94  
Empleado/a servicio limpieza 804,61 63,55 17,61 868,16 824,72 65,14 18,05 889,86  
CATEGORÍAS FUNCIONALES   
Categoría S. Base C. Esp. Antig. Total S. Base C. Esp. Antig. Total   
director/a - 446,17 - 446,17 - 457,32 - 457,32  
Subdirector/a - 408,34 - 408,34 - 418,55 - 418,55  
Coordinador/a de programa - 143,68 - 143,68 - 147,27 - 147,27